text: Tant che al sucêt ogni an in chê date dal 2010 incà, li de glesie di Sant Jacum a Udin, lûc di tradizion destinât in citât al ricuart di chei che no son plui, indulà che, indaûr jù pe Ete di Mieç, il popul udinês i veve dedicade une capelute a Sant Laurinç Martar là che e jere impiade simpri une lum pes animis dai condanâts che a vignivin copâts su la place devant che ai timps i disevin Cjamp di Justizie, lunis ai 29 di Dicembar 2014, di iniziative dal Moviment Civic Culturâl Alpin-Adriatic dal Fogolâr Civic, president il prof. Alberto Travain, e je stade une “Sante Messe pai Muarts de Societât Civîl ” locâl e globâl, tal inovâl che al jere stât scanât l’arcivescul medievâl inglês Tomâs di Cjantervuris, liende storiche internazionâl dal tignî bot cuintri des prepotencis, che al jere stât ancje ben un spieli pal patriarcje aquileiês Beltram, patron civic udinês e furlan. La celebrazion religjose, cun preieris tes lenghis storichis de regjon, le à presiedude il preseât “capelan” dal Fogolâr Civic, pre Tarciso Bordignon, funzionant pre Luigi Zuliani, dal servizi gleseastic locâl. Une Sante Messe, partant, dedicade ai testemonis di un impegn sociâl di ogni fate, di ogni timp e di ogni bande di mont, funzionade doprant un cjaliç dal benemerit bons. Giuseppe Merlino, il prevost di Palme che al è il 60m chest an de sô muart, che cun trat eroic tal 1945 al veve salvât di distruzion la citât stelade dal Friûl. Daûr de cerimonie, li dal “Altâr dai Muarts”, lis bandieris dal Fogolâr Civic ur àn fat i onôrs a “precursôrs e compagns mancjâts di un impegn a favôr e difese di umanitât e justizie, libertât e dignitât dal singul e de comunitât intindudis in mil mûts e simpri bramadis”: jenfri di chei lis socis puaris siore Iesina Caporale e siore Francesca De Marco, president dal Coordenament Citadin dal Borc de Stazion di Udin, muartis tal 2014. Tes delegazions dal Moviment a jerin ancje i conseîrs gjeom. Sergio Bertini, prof.e Renata Capria D’Aronco, siore Marisa Celotti, siore Jole Deana, dot. Carlo Alberto Lenoci, sâr Eugenio Pidutti, dot.e Maria Luisa Ranzato, tenôr Gianfranco Savorgnan, i banderârs siore Laura Nazzi e siore Elvia Tosolini cul vessilîr gjenerâl sâr Gianfranco Passone.


c: text/html

text:
I doi fantats a jerin di pôc in chê citât strambe e malcuiete. A jerin rivâts tal puart ai 9 di Lui, une zornade di fieste dal paîs, e dut al jere aparât cun bandieris celestis e blancjis. Il centri dongje il puart, al jere vueit. Vueit ancje il tren che ju veve menâts tal borc, lontan di dulà che a jerin a stâ i barbis e i cusins rivâts prime de vuere.
Daurman la famee i veve cjatât un puest par sistemâsi, la scuele pai fantats e ancje un lavôr par ducj i oms.
Ogni matine al coventave cjapâ il tren par tornâ tal centri e lâ a scuele. E di sere, a vore intune oficine mecaniche dal borc. Di gnot, tornâ tai siums tal lôr paîs tes culinis, tal cjistiel dulà che al veve lavorât il nono e a jerin nassûts ducj. Ancje lui cun la sô valîs di carton al jere partît cun la famee di chê ultime fie che i restave, daspò de muarte de sô femine.
Stant che ancjemò no cognossevin la citât, a lavin in tren cuntun di chescj barbis che a vevin cjatât alì. Al jere un om cjacaron, che al veve une peraule par dut chei che i stevin ator. Nol someave furlan, al fevelave cun cetantis sfumaduris de lenghe dal gnûf paîs. A voltis al someave venit, ma cuntune pronunce furlane dal paîs. Cuasit di fâ ridi i claps. Ma i fantats a vevin di contentâsi cun lui, almancul fintremai che no fossin stâts plui sigûrs par lâ ator te gnove citât.
Dilunc di chei mês il tren al jere ogni dì folcjât di int che e lave a vore; a fasevin il viaç simpri in pîts, cun dutis lis feminis sentadis. Ma chel dì a vevin vût fortune e a jerin ducj trê sentâts cuntune femine zovine. E veve i cjavei colôr di aur, i voi celescj e une figure di gjavâ il flât. Zirant i voi tant che un mat, il barbe al veve scomençât cui coments che a jerin aromai usâts. Ma cheste volte al jere savoltât de bielece di chê femine. Al someave un relatôr di balon, al veve scomençât a descrivi i cjavei, e neancje i pîts a jerin stât sparagnâts dal scrutini fervint dal om. Par jessi sigûr, al fevelave par furlan ai fantats, che si cjalavin lis scarpis pe vergogne.
Finalmentri a jerin rivâts ae stazion centrâl e al coventave lassâ il tren. Alore la femine cjalant tai voi l’om, cuntune voglade invelegnade i veve dît: “Mi lassie passâ, par plasê” tun furlan melodiôs e une vôs profonde. I trê a jerin restâts di piere, striâts.
Agns dopo, a vevin tornât a viodi la bielece dal tren. Cumò tal grant schermi di un cinema dal borc. In chê volte, chê vôs profonde e veve striât a ducj.
di Noemi Salva
#1111
Note: la fotografie e je origjinâl e e mostre propite la fantate dal tren, fie di un furlan (i curiôs che no le cognossin, par savê cui che e je, ur tocje fracâ il leam).

robotstxt: allowed

filter: keep


text:
Vencedores seremos
porque somos titanes
sonriendo a las balas
y gritando adelante.
Si me muero que me muera con la cabeza muy alta.
Cuant che il scûr al vuluce dut e al pâr che no si puedi scjampâi, la lûs e pues rivâ ancje dal puest che mancul sal spietisi, fintremai de bocje di une metraie.
Nassût tun borc dal Cjanâl de Aupe, o soi usât al scûr. Framieç des monts al dure di plui, ma al è un scûr che ti cjarine, cu lis stelis che a cimiin adalt e i fûcs dabàs. Fûcs come chei piâts dai emigrants che nus puartavin ideis di avualiance e di libertât. Cussì, cuant che il scûr vistût cu la cjamese nere al à vuluçât ancje chestis monts, no soi stât bon di distudâ il fûc che aromai o vevi dentri. Miôr alore lâ in France che tant, un muradôr, al covente pardut. Ma nancje là la libertât no je par ducj, si scuen dâsi dongje e lotâ. E jo lu ai fat. E ta chê lote cence confins mi soi cjatât tal ’36 a Madrid: Dodicesime brigade, bataion Garibaldi, seconde compagnie, sezion metraiis.
A Madrid si cjaminave sul sanc e si respiravin faliscjis ma i vin dât une buine sacodade ai moros di Franco. E jo saldo indenant cu la mê metraie, bataie dopo bataie, fin che a Guadalajara mi àn sbusât fûr par fûr. Un pâr di mês e o jeri di gnûf in prime linie: di Huesca a Brunete, di Zaragoza al Ebro.
Chi ator lis culinis a son strassomeadis des bombis dal nemì. Il plomp al jemple l’aiar e al bruse il gargat. E pûr al è propit achì che o vuei stâ. Achì là che si combat pe libertât e pe justizie. Achì tes brigadis là che a sunin dutis lis lenghis dal mont. Là che si cjante «Si me muero que me muera con la cabeza muy alta». Se o ai di murî, o vuei fâlu cul cjâf ben adalt.
Une metraie e pese di no crodi. Nuie però che un muredôr furlan nol puedi vê a man. Cuote 467. No i mancje tant, ma canons e avions no le finissin di bati chest rivâl. Une volte insom però o sbrocarai fûr il fûc che o ai dentri, o sbregarai cu lis flamis de mê metraie il scûr che si puartin daûr. No i mancje tant, dome pôcs pas. Al è in chel che o sint la bombe che si svicine. Masse svelte par rivâ a parâsi. No avonde par fâ un ultin pas e jevâ il cjâf ben adalt.
di Carli Pup
#924
Notis sul personaç: Ivo Osvaldo Faleschini
Al nas a Mueç ai 6 di Novembar dal 1906. Muredôr di mistîr, inmò fantat al emigre in France. Par vie dal so ativisim politic, al è te liste dai ricercjâts de OVRA, la polizie politiche fassiste. Tal Otubar dal ’36 al jentre tes Brigadis Internazionâls che a combatin pe Spagne republicane cuintri dai golpiscj poiâts de Italie fassiste e de Gjermanie naziste. Al ven assegnât ae Dodicesime brigade, bataion Garibaldi, Seconde compagnie, Sezion metraiis. Al è segnalât come un dai miôr combatents e al ven passât prime sergjent e po tenent. Tal Març dal ’37, sul front di Guadalajara, al è ferît e al torne in France par curâsi. Tal Astât di chel an al è di gnûf in prime linie. Come cjapitani dal Prin bataion de Brigade Garibaldi al combat sui fronts dal Aragon e de Estremadura. Tal Setembar dal ’38, te suaze de ultime ofensive sul Ebro, intant che al è daûr a plaçâ une metraie in prime linie, al vencolpît a muart di une bombe sbarade de artiliarie nemie.
Notis su la cjançon:
1) «Vincidôrs o sarìn parcè che o sin titans / i fasìn bocje di ridi aes palotulis e o berghelìn “indenant!” / Se o mûr che o mueri cul cjâf ben adalt.» Lis peraulis a son gjavadis fûr de cjançon «Vientos del pueblo» dal grup catalan dai Ebri Knight che e met adun i viers di doi poemis dal scritôr e militant antifassist Miguel Hernández Gilabert (1910-1942).


text:
Note FOGOLÂR CIVIC pe stampe taliane – Udin, 18 Lui 2022
“IL COMUNE RIATTIVI L’INGRESSO LIBERO INFRASETTIMANALE AI CIVICI MUSEI!”
Il presidente di Fogolâr Civic e Academie dal Friûl, prof. Travain, reclama il ripristino della giornata d’accesso gratuito al Castello di Udine: “Esosi a tal punto?”.
“Sorestants, no pâr par nuie une biele robe che no sedi plui, vie pe setemane, une zornade a gratis par visitâ i Museus dal Cjistiel, mostre de lidrîs di Udin e Friûl. Nol è un servizi prin di dut pai studiôs, chei che a àn di tornâ plui voltis sul puest par podê scandaiâ toc o ben opare di interès. Mighe no si paie par lâ in biblioteche a tirâ fûr documents antîcs. Parcè si varessial di paiâ invezit par scrutinâ cuadris e pituris? E nol è ciert un mût par invoiâ la int, citadins e students, no sai trop i turiscj, a visitâ chel nestri patrimoni”. Così ha scritto al Sindaco e agli Assessori alla Cultura, all’Istruzione e al Turismo udinesi, il prof. Alberto Travain, presidente del Movimento Civico Culturale Alpino-Adriatico “Fogolâr Civic” e del Circolo Universitario Friulano “Academie dal Friûl”, quando, il 18 luglio 2022, anniversario storico del Castello, ha reclamato il ripristino della giornata infrasettimale d’accesso gratuito ai Civici Musei. “Esosi a tal punto?” si è chiesto il leader fogolarista pensando in particolare a studiosi e studenti ma anche anche a ozi e spasso della cittadinanza.


text:
Il mês di Jugn al scomence l’Istât. A sierin lis scuelis… ah, no, scusait.
Po ben, si tache a lâ al mâr! Ah, sì, o vês reson, lassìn pierdi, par cumò.
Ma intant che si studie un mût par meti jù i ombrelons a distance di sigurece, si consolìn cun dutis lis sagris dal mês! Cemût? No?
Cualchi gridelute cui amîs tal curtîl? Nancje chês?
Alore, fasìn cussì: chest an, il mês di Jugn al è rimandât al an cu ven.
Il sant dal mês
Il prin di Jugn, e sarès la dì di Sant Fortunât, ma dome par chest 2020 nus somee plui oportun rimplaçâlu cun Sant Al Podeve Lâ Miôr.
Personaçs nassûts in Jugn
Bepi Labrador, inventôr dal no lassâsi come cjans.
Vigji Vigjil (amì strent di Bepi Labrador), inventôr de “strade par daûr”.
Dì e gnot
Il soreli in Jugn al jeve in medie tor lis cinc e vincj, al sta ator ancje fin nûf di sere. E no i covente nancje la autocertificazion.
Il sport dal mês
La burescule. Par fâ contents i anzians e par rispietâ il distanziament sociâl, in Jugn si podarà organizâ torneus di burescule, une vie di mieç tra burelis e briscule.
Si zuie come a briscule, ma stant lontans almancul doi trê metris un di chel altri, duncje al tocje tirâ lis cjartis come une bale. Al fâs pont chel che al cjape sù lis cjartis de taule, ma ancje chel che al rive a tirâlis plui dongje dal mac
I proverbis dal mês
Ognun al bale cun sô sûr, parcè che la agne e je intun altri stât di famee, e tocje tignîle almancul a un metri di distance.
◆ Ogni biel bal al stufe. Massime cuant che no tu puedis fâlu cun tô agne.
I apontaments dal mês
Ai cuatri di Jugn, la zornade mondiâl des alergjiis. Par sostignî la ricercje sientifiche, o podarês comprâ in dutis lis placis une biele plante di graminaciis.
◆ Tor de metât dal mês, e je la zornade mondiâl de lote cuintri de strache. No mi visi di precîs in ce dì che le àn metude, e cumò no stoi a jevâ par controlâ. Tant, par festezâ no àn organizât nuie: masse fature.
◆ Ai cuatri di Jugn, e scomence la mostre dai lavoradôrs triestins. Cemût? No jerino sieradis, lis mostris? Sì, ma tant che chi e je vueide. ❚
Jugn, il mês de buresculeBete di Spere
Il mês di Jugn al scomence l’Istât. A sierin lis scuelis… ah, no, scusait.


text:
Sinonimi e Contrari Friulani
in mût rigjit loc.
- [it. ferreamente av.]
(derivât di 'ferreo')
- sinonims
- inflessibilmentri, rigjidementri, severementri
- contraris
- cun comprension, cun debilece, cun flessibilitât, cun indulgjence, cun tolerance, debilmentri, flessibilmentri, indulgjentmentri, in maniere debile, in maniere flessibile, in maniere indulgjente, in mût debil, in mût flessibil, in mût indulgjent
- [it. intransigentemente av.]
(derivât di 'intransigente')
- sinonims
- cence clemence, cun dogmatisim, cun estremisim, cun fanatisim, cun inclemence, cun severitât, dogmatichementri, estremistichementri, fanatichementri, inflessibilmentri, in maniere dogmatiche, in maniere estremistiche, in maniere fanatiche, in maniere inclemente, in maniere severe, in mût dogmatic, in mût estremistic, in mût fanatic, in mût inclement, in mût sevêr, intransigjentmentri, iremovibilmentri, rigjidementri, severementri
- contraris
- conciliativementri, cun clemence, cun complasence, cun conciliabilitât, cun indulgjence, cun moderazion, indulgjentmentri, in maniere clemente, in maniere conciliative, in maniere indulgjente, in maniere moderade, in mût clement, in mût conciliatîf, in mût indulgjent, in mût moderât, moderadementri
- [it. rigidamente av.]
(derivât di 'rigido', cence mobilitât)
- sinonims
- durementri, in maniere impicotide, in maniere incantesemade, in maniere picotide, in maniere sticade, in mût impicotît, in mût incantesemât, in mût picotît, in mût sticât, rigjidementri
- contraris
- cun flessuositât, cun morbidece, cun slanç, flessuosementri, in maniere flessuose, in maniere morbide, in maniere slançose, in mût flessuôs, in mût morbit, in mût slançôs, morbidementri, slançosementri
- fig. [it. rigidamente av.]
(cun osservance strete di regulis)
(mostrant intolerance viers ogni trasgression)
- sinonims
- durementri, fiscalmentri cun fiscalitât, in maniere fiscâl, in mût fiscâl, intransigjentmentri, rigjidementri, severementri, stretementri
- sinonims
- durementri, intransigjentmentri, rigjidementri, severementri
- [it. rigoristicamente av.]
(derivât di 'rigoristico')
- sinonims
- rigjidementri, rigoristichementri
- [it. rigorosamente av.]
(derivât di 'rigoroso', lant fis dâur di une regule, di une idee)
- sinonims
- cun scrupulositât, esclusivementri, rigjidementri, rigorosementri, scrupulosementri
- fig. [it. strettamente av.]
(cence violâ nissune regule)
- sinonims
- cun scrupul scrupulosementri, rigorosementri


text: Tal troi de tradizion culturâl mariane des regjons de bande alpine-adriatiche, martars ai 8 di Setembar 2015, si à ripetût il presint dal Moviment Civic Culturâl Alpin-Adriatic dal Fogolâr Civic ae Madone di Barbane, imagjin sacre custodide intun innomenât santuari che al puarte il so non te Marine di Grau, comprensori naturâl formât juste daûr de disfate dal Imperi roman di Ocident e di in chê volte par tancj aspiets deventât confin tra doi monts, gjeografic che ben si intint, ma ancje culturâl e parfin politic-aministratîf, une frontiere e une cerniere dut intun tra Tiere e Mâr, Nord e Sud, Orient e Ocident. In chê ocasion, une gale cui colôrs civics aquileiês o euroregjonalistics, simbul dal Moviment, le à poiade jù li de statue mariane di Barbane il dean prof. Alberto Travain, par segnâl, oltri che di devozion privade, sigûr di publiche riverence par un lûc pardabon tant significatîf e cun sincîr auguri di rignuvide e profitevule unitât di popui e di tieris fîs culturâi di Aquilee antighe.


text:
Lis gnovis dal Sportel
La poesie furlane e je femine e fuarte. Sul podi de edizion 2022 dal Premi “Giuseppe Malattia della Vallata”, dongje dal vincidôr Alfredo Panetta, a rivin Serena Fogolini e Cristina Micelli
Domenie ai 11 di Setembar stâts a Barcis e je stade fate la premiazion de edizion numar 34 dal concors di poesie tai dialets e tes lenghis “altris”…
Universitât dal Friûl, sedis sieradis inte setemane di Madone di Avost
Vie pe setemane de Madone di Avost, dai 15 ai 21, dutis lis sedis dal Ateneu a Udin, Gurize, Pordenon e Glemone a restaran sieradis.
Cun di plui, fin…
"Maçalizi - il dio del massacro", ai 29 e ai 30 di Lui a Cividât la version furlane di "Le Dieu de carnage" di Yasmina Reza
Un altri apontament dal program dal Mittelfest là che la lenghe furlane e je protagoniste al è chel cun Maçalizi - il dio del massacro, la version par…
Suns Europe 2022, il belanç de prime part al è une vore positîf. Apontament finâl ai 26 di Novembar e avîs di selezion viert fin ai 31 di Lui
Al è une vore positîf il belanç de prime part di Suns Europe, il festival european des arts in lenghe minorizade, inmaneât de cooperative Informazione…
Al tache Mittelfest 2022 e al è ancje spazi pe lenghe furlane. I prins apontaments ai 25 e ai 26 di Lui cun “Rosada!” e “Pozzis, Samarcanda”
Ancje inte edizion di chest an di Mittelefest al sarà spazi par events e spetacui ancje in lenghe furlane.
Il prin apontament al è par lunis ai 25 di…
Al rive Suns Europe 2022. Dai 30 di Jugn ai 15 di Lui incuintris, events e concierts
Art, contaminazion, talent, pluralisim linguistic, creativitât! Suns Europe al sarà, inmò une volte, dut chest! Il festival des arts in lenghe…
"Os, Mos, Boboròs", dai 21 ai 24 di Jugn a Plêf di Cjamin e a Bugnins cuatri apontaments in memorie di pre Gilberto Pressacco
Dai 21 ai 24 di Jugn tal teritori dal Comun di Cjamin dal Tiliment si davuelç Os, Mos, Boboròs, progjet culturâl in memorie di pre Gilberto Pressacco,…
“Valori identitari e imprenditorialità”, dai 13 di Jugn ai 9 di Lui in Friûl un cors di perfezionament par undis zovins argjentins di divignince furlane
E je in plen davuelziment la edizion numar 13 dal cors “Valori identitari e imprenditorialità”, iniziative formative speciâl pai zovins di divignince…
“C'era una volta... Ruda”, ai 25 di Jugn a Rude si presente il libri di Luigi Gratton
Un libri che al conte la storie di un paîs. Al è ““C'era una volta... Ruda”, volum metût adun de bande di Luigi Gratton cul jutori dal Comun di Rude.…
Certificazion linguistiche pal furlan, al è fûr il bant pai certificadôrs. La scjadince pes candidaturis e je ai 9 di Jugn. Il cors di formazion al ven inmaneât de Universitât dal Friûl
Il percors par meti in vore il sisteme di certificazion linguistiche pal furlan al va dilunc.
La ARLeF e à dât fûr il bant, dome par titui,…


text:
#21 – Il cûr de cjase
«Che mi vegni daûr te cjase»
Sul inprin, a sintîmi a dî cheste frase, o restai un pôc stranît.
La siorute si fermà sul soiâr de puarte e mi smicjà. Un piçul riduç i disgredeà un pôc chel sgjarp di grispis che e veve ator pe muse. Si viodeve benon che e veve capide la reson dal gno cencenament.
«Ma lui no studiavial la lenghe, lui?»
Becât.
«Siore sì. Come che i ai dite, o soi a vore pe Universitât e…»
La siorute e niçà il cjâf e e zirà i voi, simpri riduçant. «E no tu sâs ce che e je la cjase, nini?»
Jo o continuavi a restâ come di clap. Sì gjo, parcè che jo o jeri ZA dentri te cjase, tal ingrès.
«Siore, o ai pôre di no vê capît. No sino za te cjase?»
La siore mi fasè alore mot cu la man di stâi daûr, e mi menà intune altre stanzie. A pene jentrât, mi fasè sintâ suntune bancje dongje de taule, propite sot dal lunari di Frate Indovino. Par dut al jere un bon odôr lizêr di stiç e di mangjative.
«Metio sù un cafetut?»
«Graciis»
La siore e vierzè une vitrinute per cjoli lis cjicaris. I cjantons dai veris a vevin ducj o santuts, o fotografiis, o cartulinis.
Daspò di vê poiadis lis cjicaris, la siore e prontà la cogume e le metè su la lastre dal spolert, là che il fûc al jere simpri impiât e al pandeve un biel clip par dut l’ambient.
La siore si netà lis mans suntun peçot che al jere poiât su la mantie dal fôr, e intant che e spietave il cafè mi tornà a cjalâ e e riduçà.
«CHESTE e je la cjase»
La mê espression di sorprese le fasè ridi di gust.
«Cemût la cjase?» disei jo. «Che scusi: no sino te cusine?»
«Par furlan, la cusine e je la cjase» mi disè jê. «Ma no je robe che si cjate tai libris de universitât. Dome noaltris vielis le clamìn ancjemò cussì. Al è chenti che si fâs dut. Si mangje, si bêf, si cjacare. In sumis al è ca che si vîf. Lis altris stanziis a son di servizi, ma cheste e je vive, e je il cûr de cjase furlane. Par chest une volte si le clamave “cjase”. In dì di vuê no la si clame plui cussì. Magari cussì no lis cjasis di vuê no an plui un cûr».
di ***
# 1***


text:
Gruis zalis si drecin tal cîl celest par scjamâ a tiere, a prime viste cence nissune fadie, containers grandonons. Pôcs metris plui in là e ven liberade la cjame de Viking Sea, daprûf dal gnûf terminal de Hamburger HHLA International GmbH. Piçui autos eletrics di mil colôrs di marche Yoyo si movin in mût frenetic intal dulintor. Bisugne fâ daurman, par vie che il puest – stant a ce che e dîs Theresa Kummerow de HHLA International – al è pôc. I todescs no son i unics invistidôrs intal puart di Triest. Jenfri chescj a son – tant che e marche la autoritât portuâl inte persone di Torbianelli – la Svuizare, la Danimarcje, la Ongjarie e la Olande. Ma ancje pe Austrie il puart di Triest al davuelç une part impuartante, al evidenzie il president de Cjamare di Cumierç carinziane Jürgen Mandl intant de visite cuntune delegazion di imprenditôrs di chel Land. Intal avignî Triest al deventarà simpri plui impuartant tant che cjaveç economic pe Austrie par vie che, come che al conferme il stes Torbianelli, dopo dîs agns di tratativis, la strade pal coridôr doganâl Triest-Fürnitz e sarès libare. Chest al vûl dî che la procedure de durade massime di 120 dîs e pues partî e lis autorizazions a podaressin rivâ za dentri di chest an, come che e esulte la aministradore delegade dal Logistik Center Austria Süd di Fürnitz, Julia Feinig. Magari cussì no, a Triest il spazi pal sdoganament al è sclagn par colpe des cundizions particolârs dal teritori e dal paisaç. Fin di cumò il puart al à dislogât une part des operazions di disdoganament intal dulintor. Un doman chest si fasarà a Fürnitz. Cun di plui, in graciis de grande stazion di cjame e spartizion di Fürnitz, Triest al vignarès a cjatâsi sul indreçament Baltic-Adriatic. Pal Logistik Center Austria Süd cheste e je la ocasion favorevule par deventâ un centri impuartant, cun disvilup di insediaments aziendâi e la creazion di 2000 puescj di lavôr, in plui dai 800 che a esistin bielzà.
◆ Intal ultin trimestri, intal puart di Triest a son stadis dispartidis 14 milions di toneladis di marcjanziis (+20%) e mots plui di 200.000 containers standard, e i plans di espansion a cressin in proporzion. Intai agns seguitîfs doi miliarts di euros a varessin di jessi destinâts a un gnûf imbarcjadôr e ancje ae modernizazion di chei che a esistin za, ma ancje ae modernizazion dal puart di Monfalcon, che al fâs part de stesse gjestion.
◆ Intai ultins trê mês pursì 2500 trens a son partîts dal puart (+14%).
◆ Ancje pal puart sloven di Cjaudistrie a vignaran fats grues invistiments: nome intal 2022 si podarà fâ cont su 68,5 milions di euros, stant a ce che al conte il diretôr di chel puart. Di là a partissin marcjanziis di dutis lis cualitâts, fale gas e petroli, e il 38% di chestis a van in Austrie. Intal 2021 a rivarin in puart 656.000 veicui e a vignirin disdoganâts un milion di containers. I numars a fevelin di bessôi par mostrâ l’indreçament di disvilup pal avignî. ❚
Un coridôr doganâl Triest-FürnitzBarbara Cinausero
Gruis zalis si drecin tal cîl celest par scjamâ a tiere, a prime viste cence nissune fadie, containers grandonons. Pôcs metris plui in là e ven liberade la cjame de Viking Sea, daprûf dal gnûf terminal de Hamburger HHLA International GmbH. Piçui autos eletrics di mil colôrs di marche Yoyo si movin in mût frenetic intal dulintor. Bisugne fâ daurman, par vie che il puest – stant a ce che e dîs Theresa Kummerow de HHLA International – al è pôc. I todescs no son i unics invistidôrs intal puart di Triest. Jenfri chescj a son – tant che e marche la autoritât portuâl inte persone di Torbianelli – la Svuizare, la Danimarcje, la Ongjarie e la Olande. Ma ancje pe Austrie il puart di Triest al davuelç une part impuartante, al evidenzie il president de Cjamare di Cumierç carinziane Jürgen Mandl intant de visite cuntune delegazion di imprenditôrs di chel Land. Intal avignî Triest al deventarà simpri plui impuartant tant che cjaveç economic pe Austrie par vie che, come che al conferme il stes Torbianelli, dopo dîs agns di tratativis, la strade pal coridôr doganâl Triest-Fürnitz e sarès libare. Chest al vûl dî che la procedure de durade massime di 120 dîs e pues partî e lis autorizazions a podaressin rivâ za dentri di chest an, come che e esulte la aministradore delegade dal Logistik Center Austria Süd di Fürnitz, Julia Feinig. Magari cussì no, a Triest il spazi pal sdoganament al è sclagn par colpe des cundizions particolârs dal teritori e dal paisaç. Fin di cumò il puart al à dislogât une part des operazions di disdoganament intal dulintor. Un doman chest si fasarà a Fürnitz. Cun di plui, in graciis de grande stazion di cjame e spartizion di Fürnitz, Triest al vignarès a cjatâsi sul indreçament Baltic-Adriatic. Pal Logistik Center Austria Süd cheste e je la ocasion favorevule par deventâ un centri impuartant, cun disvilup di insediaments aziendâi e la creazion di 2000 puescj di lavôr, in plui dai 800 che a esistin bielzà.


text: Joibe ai 6 di Lui 2017, il moviment civic culturâl alpin-adriatic dal Fogolâr Civic si à vût incuintrât a Udin, in Marcjât Vieri, juste sot dai barcons di Cjase Seitz, antighe librarie e stamparie citadine là che e je vuê la ostarie “Alle Volte” famose. Tra i argoments, la presentazion, curade dal student Riccardo Cutrino, de version par rosean, une des lenghis de regjon, di bocons dal preseât discors funerari scrit juste di William Shakespeare pe part di Antonius pe muart di Caesar, dediche al Pari dal Friûl / Forum Iulii che a chel si intestii ancje il mês corint.


text:
Al è stât firmât vuê a Palaç D’Aronco il Protocol di Intese tra la ARLeF – Agjenzie Regjonâl pe Lenghe Furlane e il Comun di Udin, rapresentâts dal President de ARLeF Eros Cisilino e dal Sindic dal cjâf lûc furlan Pietro Fontanini.
Il document, nassût de dibisugne di adotâ azions indreçadis ae tutele e ae valorizazion des lenghis minoritariis e, intal specific, di chê furlane, si prefisse l’obietîf di dâ plene atuazion a azions specifichis, buinis di sigurâ une presince impuartante de lenghe furlane dentri des struturis e dai servizis dal Comun di Udin, garantint il rispiet dai dirits linguistics daûr dai principis fissâts de Cjarte Europeane des lenghis regjonâls o minoritariis, de Convenzion cuadri su la protezion des minorancis nazionâls, dal art. 6 de Costituzion Taliane, de Leç 482/99 su la tutele des minorancis linguistichis storichis e de Leç Regjonâl 29/2007 su la tutele de lenghe furlane.
“I sogjets – al è scrit intal document – si impegnin a istituî pai prossims 3 agns une taule di lavôr cun moments di incuintri periodics li che a parteciparan i referents dal progjet pe ARLeF e pal Comun di Udin, cul intindiment di colaborâ pe promozion e pe realizazion di azions indreçadis al disvilup e ae poie de lenghe furlane in ducj i setôrs individuâts di chest protocol (comunicazion istituzionâl, culture, museus, manifestazions, sport e timp libar, associazionisim, salût, sigurece, sociâl, istruzion e servizis educatîfs, cumierç e ativitâts produtivis, ambient, mobilitât e traspuarts). In relazion a chescj obietîfs e ricognossintsi in maniere mutuâl, lis parts a individuaran i struments plui juscj e a verificaran la fatibilitât des ativitâts, lis prioritâts e i timps di realizazion”.
In cheste otiche di colaborazion e di division dai rûi, la ARLeF si fasarà caric de consulence linguistiche, dal servizi di traduzion, de consulence tecniche in materie di politiche linguistiche, de validazion e certificazion des azions di promozion dal ûs de lenghe furlane e de condivision sui siei canâi di comunicazion; il Comun di Udin al cjaparà dentri i propris uficis intal coordenament des ativitâts previodudis pe atuazion dal Protocol e al metarà a disposizion lis propriis risorsis economichis pe realizazion dai materiâi e des azions previodudis, veicolantlis sui siei canâi di comunicazion.
“La tutele de lenghe furlane – al à marcât il Prin Citadin – e rapresente, tant che sindic di Udin, une des prioritâts dal mio program eletorâl. Ma par fâ in maniere che l’obietîf di dâ finalmentri atuazion ae legjislazion comunitarie, statâl e regjonâl in materie di tutele des lenghis minoritariis al vegni realizât, al covente sclarî i rûi e i compits dai sogjets istituzionâi che a son clamâts a fâsi caric di cheste sfide che e je storiche e culturâl tal stes timp. Par ce che al tocje il Comun di Udin, l’interlocutôr naturâl e za colaudât al è rapresentât de ARLeF, che cun chê vuê o fasìn un altri pas indevant definint une strategjie eficaçe e puntuâl par fâ in maniere che la nestre lenghe e cjati plene citadinance in ambit sociâl e culturâl, intai progjets dedicâts ai plui zovins e, plui in gjenerâl, inte vite des personis. Par chest la Capitâl dal Friûl e je pronte a fâsi caric in maniere ative dal propri rûl di vuide dal teritori in cheste bataie che, magari cussì no, no si è rivâts ancjemò a vinci, definint un metodi eficaç e bon di jessi replicât in ducj i Comuns de Provincie”.
“La firme di chest protocol di intese cul Comun di Udin – a son lis peraulis dal President Eros Cisilino – e rapresente un moment significatîf pe ARLeF che, daûr dal so Statût, e favorìs e e promôf la nassite di colaborazions cun organisims publics e privâts pai fins de promozion e de difusion de lenghe furlane intai diviers ambits de societât contemporanie. Intal cors dai agns la Agjenzie e il Comun a àn lavorât in sinergjie in setôrs diferents. Tra lis colaborazions plui resintis, par esempli, il servizi di traduzion in lenghe furlane di ducj i panei descritîfs de Galarie di Art Antighe e dal Museu de Fotografie, che il gnûf implant al è stât screât dome cualchi dì indaûr. La firme di cheste gnove intese e rinfuarce duncje l’impegn comun e la strade za tacade, cul obietîf di slargjâ lis azions di disvilup e di poie de lenghe furlane in ogni setôr comunicatîf e intes diferentis formis e modalitâts individuadis, de culture ae sanitât, dal timp libar al sport e ai servizis educatîfs”.
Ma chê tra la ARLeF e il Comun di Udin e je une colaborazion di vecje date. Dome par fâ cualchi esempli si pues ricuardâ il supuart de Agjenzie ae Aministrazion inte scriture dal Plan Speciâl di Politiche Linguistiche e pe sô adozion; la traduzion dai tescj pe segnaletiche e cartelonistiche dai edificis di proprietât comunâl e dai museus; il supuart intes ativitâts de Biblioteche Civiche pai fruts e inte promozion de lenghe furlane tai events di Friûl Doc, la Zornade Mondiâl dal Zûc, la Zornade Europeane des Lenghis e SUNS, il Festival des arts in lenghe minoritarie.


text:
Zuan (Jan Sobieslaw) di Moravie al nas tor il 1355 di Zuan Indrì, fradi dal imperadôr Carli IV. La sô figure e je dibatude, cun versions antitetichis. Une e fevele di un om violent, che al dopre la fuarce par risolvi lis cuistion di podê, lussuriôs e plen di se. Chê altre, che si olme cun plui fature, lu mostre difensôr de Patrie cuintri dai Savorgnans e Vignesie. Dut câs, nol jere farine di fâ ostiis. Pape Urban, tal 1387, lu nomene patriarcje di Aquilee e lu sielç te famee dal imperadôr. Al è un segnâl, dopo i 2 agns di vueris dal patriarcje Filip d’Alençon, nomenâ un che al vedi la fiducie dal pape e la poie dal imperadôr. Al vûl dî che il pape al crôt ancjemò tal Patriarcjât. Zuan al cjate che Udin e la famee dai Savorgnans, cu la poie di Vignesie, a corin daûr di interès contraris ae Patrie. Zuan, cun man fuarte, al riforme il Renc di Udin, gjavant il podê ai nobii e nomenant rapresentants popolârs, un par ogni mistîr, e la riforme e ven fate buine dal Parlament. Subit al tache il conflit cun Fidrì Savorgnan che al cirive di imponi la sô signorie su la citât. Zuan al gjave il dazi su la farine e al jude la int. La sô e je une politiche moderne che e cjale aes dibisugnis de int. Dopo dal sassinament di Fidrì Savorgnan a scomencin svindics e violencis: il patriarcje nol pues plui stâ a Udin e si siere a Sofumberc. I udinês alore a mandin al pape un letare par domandâ di butâ jù Zuan cuntune liste di acusis penzis che a son o falsis o sglonfadis. Intune viertidure di pâs, Zuan al torne in citât e, la matine dai 13 di Otubar dal 1394, al ven copât di Tristan Savorgnan, fi di Fidrì, e altris nobii, fûr de puarte dal cjistiel di Udin.
◆ Al è curiôs che al fo il prin patriarcje a zurâ su lis Costituzions de Patrie, che lis sôs riformis a forin votadis in mût democratic e che la sô figure e je une vore studiade tal centri de Europe, impen che in Friûl e je metude in bande. ❚
I PROTAGONISCJ – Il destin di Zuan di Moravie, copât fûr de puarte dal CjistielDiego Navarria
Zuan (Jan Sobieslaw) di Moravie al nas tor il 1355 di Zuan Indrì, fradi dal imperadôr Carli IV. La sô figure e je dibatude, cun versions antitetichis. Une e fevele di un om violent, che al dopre la fuarce par risolvi lis cuistion di podê, lussuriôs e plen di se. Chê altre, che si olme cun plui fature, lu mostre difensôr de Patrie cuintri dai Savorgnans e Vignesie. Dut câs, nol jere farine di fâ ostiis. Pape Urban, tal 1387, lu nomene patriarcje di Aquilee e lu sielç te famee dal imperadôr. Al è un segnâl, dopo i 2 agns di vueris dal patriarcje Filip d’Alençon, nomenâ un che al vedi la fiducie dal pape e la poie dal imperadôr. Al vûl dî che il pape al crôt ancjemò tal Patriarcjât. Zuan al cjate che Udin e la famee dai Savorgnans, cu la poie di Vignesie, a corin daûr di interès contraris ae Patrie. Zuan, cun man fuarte, al riforme il Renc di Udin, gjavant il podê ai nobii e nomenant rapresentants popolârs, un par ogni mistîr, e la riforme e ven fate buine dal Parlament. Subit al tache il conflit cun Fidrì Savorgnan che al cirive di imponi la sô signorie su la citât. Zuan al gjave il dazi su la farine e al jude la int. La sô e je une politiche moderne che e cjale aes dibisugnis de int. Dopo dal sassinament di Fidrì Savorgnan a scomencin svindics e violencis: il patriarcje nol pues plui stâ a Udin e si siere a Sofumberc. I udinês alore a mandin al pape un letare par domandâ di butâ jù Zuan cuntune liste di acusis penzis che a son o falsis o sglonfadis. Intune viertidure di pâs, Zuan al torne in citât e, la matine dai 13 di Otubar dal 1394, al ven copât di Tristan Savorgnan, fi di Fidrì, e altris nobii, fûr de puarte dal cjistiel di Udin.


text:
Martedì 25 aprile 2017, in occasione della visita pontificia in terra d’Egitto, il Movimento Civico Culturale Alpino-Adriatico “Fogolâr Civic” e il Circolo Universitario Friulano “Academie dal Friûl” scrivono a Papa Francesco sollecitando la Santa Sede ad assumere una posizione esplicita sul Caso Regeni, trascorsi inutilmente ben 15 mesi.
COMUNICATO sociale alla stampa italiana – Udine, 26.IV.2017
Lettera civica dal Friuli a Papa Francesco: “in Egitto ricordi Giulio, nel nome di San Marco!”. Procedendo dal mito storico secondo il quale l’evangelista Marco sarebbe approdato al martirio in Egitto dopo aver portato il verbo cristiano proprio nelle terre di Giulio Regeni, verbo di speranza innanzitutto per gli ultimi e d’integrità morale che l’antico Patriarcato di Aquileia ebbe a diffondere in tutta l’Europa Centrale romana, tra Danubio e Adriatico, martedì 25 aprile 2017, festa di San Marco a quindici mesi dalla tragedia del probo ricercatore friulano massacrato in un Paese dei Faraoni in preda a conclamata tirannide e prossima meta di Papa Francesco, da Udine, ultima sede di quella gloriosa istituzione “marciana”, il Movimento Civico Culturale Alpino-Adriatico “Fogolâr Civic” e il Circolo Universitario Friulano “Academie dal Friûl” hanno sottoscritto una lettera aperta al Pontefice romano sollecitando una presa di posizione specifica della Santa Sede, autorità morale internazionale, sul caso del giovane martire laico di Fiumicello. A seguire il testo dell’appello, bilingue, in friulano e italiano, recante le firme del presidente dei due sodalizi, prof. Alberto Travain, e dei collaboratori Sergio Bertini, Manuela Bondio, Renata Capria D’Aronco, Marisa Celotti, Milvia Cuttini, Carlo Alberto Lenoci, Luigina Pinzano, Maria Luisa Ranzato, Mirella Valzacchi e Gianna Zuccolo. (Versione in lingua friulana) “LETARE VIERTE PAR PAPE CHECO in cont de sô visite jù pal Egjit bagnât dal eroic sanc dal onest furlan Giulio Regeni. / Udin (Friûl), ai 25 di Avrîl 2017 / Sant Marc, lidrîs des Glesiis di Aquilee e Alessandrie di Egjit. / Pari Sant, no nô, ma l’Evangjelist Marc, patriarcje martar jù pal Egjit dopo stât in Friûl a pastanâ la Glesie mari de Mittel-Europe in chel agri di Aquilee, scune dal nestri Giulio Regeni: o volìn dabon crodi che al sedi lui biadelore a soflâ il Vatican pûr in tart a dî fûr alc in cont dal secolâr martueri di chel zovin ricercjadôr furlan, testemoni fin tal ultin di une libertât a servizi de veretât e de civiltât, strafuît, martoriât e copât che a son cuindis mês cumò in chê Tiere dai Faraons che e je sot palese talpe di tirans. Almancul cumò, che la Sô Mission Lu menarà jù in chel Egjit bagnât mighe nome dal sanc inocent di tante sô int ma ancje di chel di un just fi de Mari Aquilee, che la sô bandiere di unitât dai popui e di fedeltât a sacrosants principis Lui le à benedide in Place Sant Pieri, ai 15 di Zenâr 2014, in mans dal vieli nestri capelan sociâl, pre Tarcisio Bordignon. Almancul cumò, almancul Lui, Santitât, biadelore che Al disi une peraule clare par definî une tragjedie che no dome e à ufindût un nestri paisan meritori e la sô famee ma ancje ben il miôr popul de nestre tiere e di dutis dôs lis rivis mediteraniis. Cun bielis sperancis” // (Versione in lingua italiana) “LETTERA APERTA A PAPA FRANCESCO in occasione della sua visita in un Egitto bagnato dal sangue eroico del probo friulano Giulio Regeni. / Udine (Friuli), 25 aprile 2017 / San Marco , matrice delle Chiese di Aquileia e Alessandria d’Egitto. / Santo Padre, non noi, ma Marco l’Evangelista, patriarca martire in Egitto dopo avere lasciato il Friuli fondandovi la Chiesa matrice della Mitteleuropa in quello stesso agro aquileiese, culla del nostro Giulio Regeni: vogliamo credere che sia proprio Lui finalmente a ispirare alla Santa Sede una pur tarda ma esplicita posizione in ordine al laico martirio del giovane ricercatore friulano, testimone estremo di libertà al servizio della verità e della civiltà, rapito, torturato e ucciso quindici mesi or sono in un Paese dei Faraoni in preda a conclamata tirannide. Almeno ora, che il Suo Apostolato La porterà a calcare una terra d’Egitto bagnata non solamente dal sangue innocente di tanto suo popolo ma anche da quello di un probo figlio della Madre Aquileia, la cui bandiera di unità delle genti e di fedeltà a sacrosanti valori Lei ha benedetto in Piazza San Pietro, il 15 gennaio 2014, nelle mani dell’anziano nostro cappellano sociale, don Tarcisio Bordignon. Almeno ora, Santità, almeno Lei, spenda una parola finalmente chiara per definire una tragedia che ha offeso non soltanto un nostro lodevole compatriota e la sua famiglia ma il migliore popolo della nostra terra e di entrambe le sponde del Mediterraneo. Con speranzosi voti”. In capo alla lettera, campeggiante, l’effigie di Regeni emergente da uno sfondo tratto da un antico affresco udinese celebrante le proverbiali virtù di tenacia e di resistenza delle genti friulane.
PRIMI RISCONTRI STAMPA:
http://www.udinetoday.it/cronaca/lettera-civica-dal-friuli-a-papa-francesco-in-egitto-ricordi-giulio-nel-nome-di-san-marco-3234707.html


text:
Armageddon
Armageddon o Armaghedon in diviersis version biblichis e je la traduzion dal tiermin grêc Har-Magedòn, che al salte fûr di une espression ebraiche che a significhe "Monte di Meghiddo" (CEI;PS;Ri); al somee che a nol sedi mai esistût un veri e propri Mont di Meghiddo.
La viere citât di MeghiddoModifiche
Atualmentri e esist dome une culine alte une ventine di metris su le cuâl a si cjatin i rudinaçs de antighe citât di Meghiddo; Meghiddo e jere logade a cetancj chilometris a SE dal mont Carmêl inte tiere di Canaan, al dî di vuê Israêl. A dominave e a stave parsore de plagne di Esdrelon (Izreel) podint cussì controlâ lis principâls viis des caravanis e militârs in direzion nord-sud e est-ovest.
In chel timp, li atôr, il comandant dal esercit ebreu al disterminà completementri l'esercit cananeu comandât di Sisera.
I riferiments inte BibieModifiche
La Bibie a fâs riferiment a chest tiermin intal libri di Apocalìs cap. 16 vers. 14,16; descrivintlu come il lûc dulà che a saran ingrumâts ducj i sovrans de tiere par la bataie dal grant dì dal Idiu plui potent.
Interpretazions dal ArmageddonModifiche
Chest al à dât il vie a cetantis interpretazions e di spes si fâs riferiment a cualchi robe di tragjic come olocaust nucleâr e distruzion totâl.
Altris a àn dât difarentis spiegazions.
Par esempli i Testemonis di Jeova a sostegnin che Armaghedon no figure une localitât, parcè che ducj i sovrans e lis fuarcis militârs de intiere tiere abitade no podaressin cjatâ puest inte leterâl plagne di Esdrelon, sot Meghiddo, che a je lungje sù par jù trentedoi chilometris e largje a pene vincjenûf; ma a figure une "situazion" mondiâl (di fat il tiermin grêc tòpon tradusût "lûc" al po figurâ ancje condizion o situazion), che a viodarà implicadis dutis lis nazions cuintri lis fuarcis dal Idiu plui potent, su lis cuâl no la varan vinçude e partant cu la distruzion de int necuitose.


text:
lis Lotis dal Cormôr
il teritori
Intal dopovuere te Basse Furlane a jerin ancjemò tantis lis areis pantanosis di bonificâ e miârs i cjamps che no si podevin doprâ par vie dai frecuents inagaments jù pe stagjon cuant che al ploveve di plui. Lis oparis di bonifiche de zone ator de marine realizadis dilunc dal fassisim cun di fat no jerin stadis puartadis insom e i grancj progjets di trasformazion agrarie elaborâts ta chei agns par valorizâ la agriculture de Basse no jerin mai stâts metûts in vore.
la situazion sociâl
La Basse Furlane e vignive fûr de vuere in cundizions di fuart malstâ sociâl e economic. No esistevin intal teritori, gjavadis la SAICI di Tor di Zuin e cualchi piçule fornâs, industriis o manifaturis buinis di ufrî ocupazion. Lis unichis pussibilitâts di lavôr a jerin duncje concentradis intal cjamp de agriculture. Dongje dai metadiaris e ai piçui proprietaris, a jerin presints, soredut te bande ocidentâl (zonis ator di Tisane e S. Zorç), un grant numar di sotans che, no vint nissun teren ni in afit ni a metadie, par sorevivi a jerin costrets a lavorâ in mût saltuari lis tieris di chei altris e a fâ par periodis curts di timp mistîrs i plui svariâts.
il Plan dal Lavôr de CGIL
Passade la vuere, la Italie e jere un paîs segnât di une fuarte disocupazion, di paiis misaris e di une mancjance gjenerâl di infrastruturis. In chest senari la CGIL e stimave indispensabil un program statâl di oparis publichis in grât di creâ lavôr e al stes timp indotâ il paîs des infrastruturis necessariis par un rilanç economic e sociâl. Cun chest spirt al fo proponût al Guvier il “Piano del Lavoro”, volût a fuart dal so segretari Giuseppe Di Vittorio. Il plan al previodeve intervents di edilizie popolâr, oparis di bonifiche, trasformazions fondiariis, potenziament de produzion energjetiche. Cu la sburte dal “Piano del Lavoro” de CGIL, ancje la confederazion sindicâl furlane e metè adun, te Primevere dal 1950, il “Piano del Lavoro per il Friuli”, che al veve dentri lis fondis par une pussibile rinassite economiche dal Friûl, necessarie par slontanâ il vencul de emigrazion. Par la Basse il plan al previodeve intervents impuartants di bonifiche e di irigazion, tra chestis oparis e jere la canalizazion dal Cormôr, intervent strategjic che al varès podût dâ di lavorâ a tancj disocupâts e valorizâ un grum la produzion agricule. Une volte finît, il canâl al varès traviersât il teritori dai Comuns di Cjasteons, Pucinie, Muçane, Cjarlins e Maran ma a saressin stâts passe cuindis i comuns che a varessin podût zovâsi di cheste opare, in pratiche dute la zone cjapade dentri jenfri il Tiliment e il Cuar. Se il progjet al fos stât puartât indevant cemût che al jere stât ideât in principi, la opare e sarès stade completade in cirche doi agns cul lavôr di 1.400 personis e e varès puartât a bonificâ passe 10.000 etars di teren.
lis assembleis intai paîs
La canalizazion dal Cormôr si presentà daurman tant che la rivendicazion principâl par ducj i disocupâts de zone e, cu la sburte organizative de Cjamare dal Lavôr di Udin e dal Partît Comunist, te seconde metât di Avrîl dal 1950, a forin organizadis riunions e assembleis in cuasi ducj i paîs de Basse. La ativitât di organizazion e di sensibilizazion sul probleme dal lavôr e des bonifichis e otignì une partecipazion popolâr significative e la adesion di personis di diviers orientament politic. Chest cicli di assembleis al finì cuntune grande assemblee ai 18 di Mai a S. Zorç indulà che a parteciparin, dongje di esponents dal mont politic e sindicâl, ancje cetancj sindics dai comuns interessâts. Cheste assemblee e segnà il moment di passaç de fase organizative a chê de lote.
il siopar ledrôs
La mobilitazion e cjapà la forme dal siopar ledrôs: une proteste indulà che i partecipants a lavorin di proprie iniziative e cence paie, par sburtâ cun fuarce la realizazion di une opare di publiche utilitât. Ai 19 di Mai sul cricâ dal dì bracents e disocupâts, organizâts in scuadris daûr dal comun di divignince e munîts di palis e di cariolis, a tacarin a sgjavâ il cjanâl. A Muçane, indulà che al passave il percors dal gnûf cjanâl, a rivarin in biciclete ogni di manifestants di dute la Basse Furlane metintsi al lavôr dilunc dal Cormôr. Ai 24 di Mai la partecipazion popolâr e rivà ai nivei plui alts, cun pontis di doi mil personis rivadis fintremai dal Venit. A Sarvâs (Cjarlins), pôc lontan dal Cormôr, e fo metude sù une mense indulà che si preparave e si deve fûr il mangjâ cjapât sù in ducj i paîs de Basse tant che ufierte de int pes lotis.
la repression
La grandissime partecipazion al siopar e aes assembleis, che e cresseve simpri di plui, e tacave a preocupâ lis autoritâts. Ai 25 di Mai lis fuarcis di polizie, comandadis dal comissari Gallo, a cjâf dal Comissariât di Çarvignan, a scomençarin la repression violente de proteste cun puescj di bloc, inseguiments e cjariis cuintri dai dimostrants, e batudis a Muçane, Cjarlins e Sarvâs. I poliziots a pacarin in maniere indiscriminade no dome i manifestants ma ancje ducj chei che a jerin suspietâts di poiâ lis lotis. Viodût che la repression e lave indevant i dirigjents de Cjamare dal Lavôr di Udin a domandarin al prefet e al cuestôr di meti fin aes violencis. Chest apel al fo sotscrit ancje dal Onorevul Gino Beltrame dal Partît Comunist, che si presentà in plui ocasions di persone sul Cormôr par vuardiâ che no si ripetessin lis violencis.
la solidarietât
Par poiâ lis Lotis e nassè daurman une rêt di solidarietât che e cjapà dentri sindics, plevans, buteghîrs e fornârs di ducj i paîs de Basse, ancje tra chei che no jerin diretementri interessâts de opare. La poie e rivà ancje di inteletuâi, artiscj e scritôrs, che in variis formis a supuartarin la lote, a voltis lant di persone intai lûcs de proteste. Tra di il poete Mario Cerroni, i scultôrs Max Piccini e Dino Basaldella, e i pitôrs Giorgio Celiberti e Giuseppe Zigaina. Chest ultin al piturà i sioperants dal Cormôr in oparis che daspò a deventaran famosis in dut il mont.
lis feminis sul Cormôr
Lis feminis de Basse furlane a àn vût un rûl impuartant tes Lotis, no dome par sostignî i oms e i fîs ma a traviers de partecipazion direte aes mobilitazions. Ai 29 di Mai in place a Muçane si cjatarin in plui di cuatricent, zovinis e mancul zovinis, a manifestâ la poie aes lotis, cjantant cjançons a voltis inventadis di pueste. Dal paîs al partì un vivarôs corteu, che i si zontarin oms e fruts. Rivâts tal Cormôr, a forin propit lis feminis a metisi in rie dilunc dal arzin zigant cuintri de polizie che intant e jere rivade dongje. Al vignì fûr un grant davoi che al fo cuietât de polizie dome doprant i lacrimogjens.
i risultâts des Lotis
Daspò cetancj dîs di lote, i manifestants a otignirin un risultât concret, in gracie ancje de solidarietât simpri plui vivarose di dut il Friûl. Il President dal Consei Alcide De Gasperi, in ocasion de sô visite a Udin dai 4 di Jugn dal ‘50, al anunzià il stanziament des risorsis pai lavôrs dal Cormôr (cirche 100 milions di francs) e, daspò di une serie di contratazions, ai 28 di Jugn a forin cjapâts sù a vore i prins mil operaris, sielzûts in ognidun dai cuindis comuns interessâts de opare. La biele gnove si slargjà daurman par ducj i paîs de Basse provocant dapardut reazions di contentece. La sere stesse in place a Pucinie si cjatarin in trê mil di par fâ fieste pe vitorie otignude. I lavôrs sul Cormôr a tacarin ma la scjarsetât dai finanziaments e la mancjance di un plan organic di intervent statâl te bonifiche a faserin nassi i prins problemis. Dopo nancje un mês i lavôrs a forin sospindûts e buine part dai operaris licenziade: ai 5 di Avost a pierderin il lavôr cirche 800 personis. Plui indenant i finanziaments a rivarin pôc par volte, cence risolvi i grâfs problemis di puaretât e di disocupazion de Basse furlane. La opare ae fin e fo puartade insom doprant pacaris e machinis par sgjavâ e no, cemût che a domandavin i manifestants, dome cu la lavoranzie par garantî plui puescj di lavôr pussibii. Il cjanâl al fo screât ai 20 di Setembar dal 1955, cuant che aromai la maiorance di chei che a vevin partecipât a chestis lotis, par lavorâ e veve scugnût emigrâ tal forest.


text:
“La fantazzute ‘e torne de campagne, / biel che il soreli al cole, / cul so cossut di jarbe; e in man ‘e puarte / un cuc, ‘ne margarite e ‘ne viole, / di meti, tant ch’e à gole, / doman, dì dal Signôr, / sul pet in flôr e sul cocon ch’e à scûr”.
Ce robe ise? O crôt che ducj le vin studiade a scuele. Ma, metude cussì, le vino cognossude? ProvinO cuntune altre? Provìn:
“Tant fine e cussì candide si àle / la frute mê la volte ch’e salude, / che une rispueste il lavri la rifude / e nol è céi ch’olsi di cjalâle”.
Vadie miôr? Cheste e je salacor un tic plui dificile, cence altri plui antighe. Chest al è Dante e chel di prime al è Leopardi, doi dai gJigants de poesie taliane. Ce fasino in version furlane? Meni Ucel (Otmar Muzzolini) intai agns dal Setante di chel altri secul al à pensât ben di voltâju par furlan. E no dome lôr doi: ancje Angiolieri, Petrarca, Boccaccio, Laurinç dai Medici, Pananti. Rossetti. E no dome autôrs de leterature taliane: ancje latine (Catullus e Marzialis), francese (Villon) e romanesche (Belli e Trilussa).
Al è vignût fûr un biel libri di 140 paginis, editât par cont di Risultive, che al ripuarte su la cjarte dispari il test origjinâl e su chê pari la traduzion furlane.
A pagjine 17 Meni al ringrazie Dino Virgili pe sô introduzion (scrite par furlan e interessante par diviers aspiets, massime pai confronts che e fâs jenfri traduzions furlanis di Meni, di Nardini, di Bonini) e ancje Paolo Zanussi che “al à cirût di zoncjâlu” (il libri). E, in efiets, insom dal libri a son 5 pagjinis di Zanussi (scritis par talian) une vore critichis. Il lavôr, secont lui, al diven dal amôr di Meni “per le cose belle e disperatamente inutili”.
Po ben, Théophile Gautier: “Veramentri biel al è dome ce che nol servìs a nuie; dut ce che al è util al è brut”. Ancje cence rivâ a un tant, al vignarès di dì: “Biadelore! Finalmentri alc di biel e inutil! O varessino di sei simpri sclâfs dal util, dal tornecont e dal cont in bancje?” Ma e ven intal cjâf ancje une altre considerazion: il resonament di Zanussi al varà magari ancje une sô logjiche, ma nol ten in nissun cont la lenghe, la dignitât de lenghe, il so status. Viodudis di chest pont di viste lis traduzions (sicu che al veve za dit Pasolini ancjemò intal 1947) no dome a son utilis, ma ancje necessariis al rinfuartiment de lenghe. Chest a Zanussi no i interesse, le vin capide; ma ur interesse a cetancj altris furlans.
Su la cualitât des traduzions di Meni nol dubite nancje Zanussi. Dome un pâr di esemplis: un viers bielissin che al rint benon l’origjinâl, rispietant ancje la metriche: plasê fi dal afan (un di chei viers che a jentrin inte memorie e che a deventin scuasi un proverbi su la bocje di dut un popul). E i neveons, peraule che no cjati ni intal Pirona, ni in Nazzi. Vâl a dî che Meni nol à pôre di sfuarçâ la lenghe se al covente: Ma dulà sono i neveons di un dì?’. Biel! ❚
✒ Laurin Zuan Nardin
SIMPRI BOGNS. Meni Ucel, Foresc’ par furlan, Udin, 1979............
“La fantazzute ‘e torne de campagne, / biel che il soreli al cole, / cul so cossut di jarbe; e in man ‘e puarte / un cuc, ‘ne margarite e ‘ne viole, / di meti, tant ch’e à gole, / doman, dì dal Signôr, / sul pet in flôr e sul cocon ch’e à scûr”.


text: Martars ai 20 di Setembar 2016, il dean dal moviment civic culturâl alpin-adriatic dal Fogolâr Civic e in plui dal circul universitari furlan de Academie dal Friûl, prof. Alberto Travain, compagnât dal colaborant gjeom. Sergio Bertini, al è lât, daûr usance, a meti jù in domo a Udin, là che e je la arcje dal Beât Beltram, il restant de dediche in rosis rinovade ogni an dai confradis ae colone mariane dal Marcjât Gnûf, juste ben tal cûr de capitâl furlane, la dì che al cole il Complean de Citât (13 di Setembar).


text:
Museu dal Domo di Udin, plaçute Bertrando, plantiere. Ben esponût pai visitadôrs al è il vessil dal patriarcje di Aquilee Beltram di Saint Geniès: une acuile zale voltade a man çampe e cu lis alis displeadis suntun fonts grîs celest. Ma ce savìno di chel che al è simbul cussì cjâr pal nestri Friûl? Chest al è il manufat tessil plui antîc che al ripuarte il steme dal Patriarcjât di Aquilee.
E al è chel origjinâl cusît tal cjamiç che al involuçave il cuarp dal Patriarcje Beltram, in cjarie dal 1334 al 1350. «O ai simpri sostignût che al podeve jessi posteriôr. La tipologjie dal ricam realizât, di un pont di viste storic e je plui confermade in epoche sucessive, fin Cinccent/inizi Sîscent» nus spieghe la diretore dal Museu Maria Beatrice Bertone. «Ma la cualitât dal taffetas di sede e je dal Tresinte. Ancje lis cusiduris a son contemporaniis dal cjamiç. O podìn duncje dî che nol è stât tornât a meti dopo, ma che al è chel origjinari». Bertone e je la custode di chest e di chei altris preziôs manufats conservâts te Catedrâl di Udin, che ju à protezûts salvantju dal degrât dal timp.
Par cui che al à plasê di tornâ a dâ dongje la storie di cheste nestre ricjece tessile al è a pene jessût il volum I Tessili dei Patriarchi. Paramenti sacri dal XIII al XX secolo nella Cattedrale di Santa Maria Annunziata scrit de diretore. Une altre maniere par cognossi miôr «un toc dal patrimoni dal nestri Friûl lassât dai patriarcjis, che a son stâts autôrs de nestre fede cristiane e de nestre identitât di popul cun pussibilitât di autoguvier» al à dit Pietro Fontanini, president de Provincie di Udin, ent che al à sostignût la publicazion dal libri. E pai furlans che no lu àn ancjemò fat, e merete duncje une visite al Museu, li che si cjatin no dome i tessii dal patriarcje (a ripuartâ la antighe acuile patriarcjâl a son ancje doi cjalçârs dal furniment funerari) ma, jenfri chês altris oparis, ancje la arcje di marmul dal beât Beltram e i afrescs di Vitale da Bologna, clamât a Udin dal patriarcje, che al segnarà une svolte pe piture furlane dai decenis daspò (www.cattedraleudine.it). ❚
✒ Natascia Gargano
Apontaments / La Patrie dal Friûl e presente il libri di Diego NavarriaRedazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin“ Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis di Aquilee. A intervegnin: Piero Mauro […] lei di plui +
L’EDITORIÂL / Elezions: cui che le conte e cui che nol conteWalter Tomada
Lis elezions a son simpri plui dongje, ma il Parlament di Rome nol è mai stât cussì lontan dal Friûl. I furlans a laran a votâ ai 25 di Setembar pes elezions talianis, ma la impression vere par cui che al à a cûr i interès de nestre tiere e je che noaltris in cheste […] lei di plui +
(L)Int Autonomiste / Un popul cence plui vôs in cjapitulDree Valcic
✽✽ Nol è par fâmi i fats di chei altris, ancje se o sai benon che ae fin in ogni câs i efiets a saran deleteris ancje pai furlans, ma o crôt di interpretâ un sintiment slargjât e un dubi gjenerâl, domandantmi parcè che a àn fat colâ Draghi. No si trate, che al sedi clâr, […] lei di plui +
Feminis furlanis fuartis / Il percors internazionâl di ricercje di Michela Lupieri, curadore di events e mostris di artservizis di Erika Adami
E à progjetât “Ephemera”, il prin festival di culture imateriâl in Italie, che al va indevant in Setembar “Libars di scugnî lâ” al diseve il poete cjargnel Leo Zanier, e Michela Lupieri si ricognòs ta chês peraulis. «La mê vite e je simpri stade un lâ, tornâ e lâ di gnûf: di cuant che o […] lei di plui +
Furlans fûr dal ordenari / La storie di Piltrude, e di cemût che fasè cambiâ vite ai siei fîs Erfòn, Marc e AntoDiego Navarria
Cussì e fo implantade la Badie di Siest, une des plui innomenadis di chenti Cividât, 1380. Cul peçot imbombît di cere, Marie, zovine novizie tal munistîr di Sante Marie di Val, e free a fuart il marmul sculpît. Al è dut plen di ornaments fats di voluts di plantis, di motîfs vegjetâi e gjeometrics. E […] lei di plui +
Int di Cjargne / Alessandra Primus Referente de Cjargne dai scampanotadôrs furlansMarta Vezzi
Di cuant che e jere frute, Alessandra Primus e à vût simpri la passion pes cjampanis. “Finîti di servî messe, mi gjavavi daurman i vistîts di zagut e o levi sù di corse sul cjampanili. O disubidivi pre Attilio parcè che in chê volte il cjampanili nol jere a norme e al tocjave metii man […] lei di plui +


text:
Vuê ai 6 di Mai, aniversari dal Taramot dal 1976, in ocasion de cunvigne di Maian, dedicade a pre Meni Zannier e inmaneade de Societât Filologjiche Furlane dentri de Setemane de Culture Furlane, ancje la nestre associazion e je stade invidade a puartâ un ricuart.
Chi o publichìn l'intervent dal nestri segretari Christian Romanini:
Al è cun grant plasê e onôr, ma ancje cun emozion particolâr, che vuê mi cjati chi cun voaltris a ricuardâ pre Meni Zannier.
A non di Glesie Furlane, dal nestri president bons. Roberto Bertossi e gno personâl us puarti il salût e l'agrât par vênus invidâts a intervignî e par vê sielte cheste date par cheste cunvigne: “Rivade la sere al polse il Friûl, te vite si spere un cîl cence nûl. Ma a colp une scosse e fâs tremâ il mont: la tiere e je rosse cul cîl si confont…” al scriveve intune maraveose poesie pre Meni cualchi setemane dopo di chel 6 di Mai dal 1976.
La nestre, par cui che nol sa, e je une associazion di cristians e furlans che a cirin di lâ a fonts des lôr lidrîs culturâls e religjosis, par podê conciliâ in maniere armoniche la proprie fede cu la proprie identitât culturâl. Vuê si fevelarès di "inculturazion de fede" o di "vanzelizazion de culture".
Un troi segnât tai agns Setante su la sperance che al veve regalât il Concili Vatican II, cuant che ancje la glesie romane, iluminade di chel sant om che al jere pape Zuan XXIII, e veve viert a dutis lis lenghis dal mont par che a puartassin la peraule dal Signôr a ducj i popui te lôr marilenghe. Stant che o sin dongje des Pentecostis, al è just ricuardâsi di chest: magari cussì no, in Friûl chest messaç di sperance al jere stât in part tradît parcè che, lassant il latin, la jerarchie de glesie e veve pensât che la lenghe dal popul di doprâ e veve di jessi il talian, cuant che invezit la plui part de int e fevelave tai nestris paîs par furlan. No vin di dismenteâsi che ancje tal 'seminari di chei agns al jere improibît fevelâ par furlan, e chest al procurave, il plui des voltis, un slontament dal cleric, predi di doman, dal so popul, de sô lenghe e de sô culture, calcolant chest patrimoni come une robe di butâ vie.
Par fortune, a son stâts predis che invezit a àn viodude la impuartance dal nestri patrimoni storic, culturâl, origjinâl musicâl e linguistic. E pre Meni Zannier al è stât un di chescj, ancje se il so percors culturâl personâl nol è stât dentri di Glesie Furlane, ma plui individuâl.
O disarai di plui: pre Meni, mancjât ai 11 di Zenâr dal 2017, dopo passe 60 agns di messe, al veve capît il valôr dai nestris tesaurs dîs agns prime dal Concili Vatican II, viert tal 1962 e sierât tal 1965. Di fat, e dopo di me i relatôrs di vuê nus spiegaran miôr, la Scuele Libare Furlane e je stade inviade di pre Meni za dal 1952.
No vuei jentrâ tai detais sientifics de poetiche di pre Meni e de sô produzion leterarie, ma mi limiti a marcâ trê robis.
La prime e je che pre Meni, e o sotlinei il PRE, al è autorevul rapresentant di chei predis che par agnorums a son stâts i unics “inteletuâi organics” te societât dal Friûl. Ce vuelial dî? Tai nestris paîs la int, che fin a cualchi an indaûr no podeve studiâ, e veve tal predi un riferiment no dome religjôs, ma ancje culturâl. Pre Meni al à interpretât cun dedizion, costance e coerence cheste funzion.
La seconde robe che o vuei dîus e partìs propit de coerence: o savìn che lis lenghis a son vivis e a cambiin tal timp. Lui al à scomençât il so percors di leterât par furlan in agns no facii pe lenghe furlane. Tai agns o sin passâts di une lenghe dal popul, ma improibide, a une lenghe ricognossude ancje des istituzions, prime de Regjon cu la Leç Regjonâl dal 1996 e dopo ancje dal Stât cu la Leç votade dal Parlament tal 1999. Par cheste cressite che e à puartade la nestre lenghe a jessi tutelade, a son rivadis ancje normis e regulis gnovis, che però pre Meni al criticave. Cheste posizion critiche si pues no condividile, come che personalmentri o pensi, ma le rispieti par rispiet dal lavôr e dal percors che pre Meni al à puartât indevant par dute le vite e che al à metût simpri a disposizion de int e dal Friûl. Mi auguri che cumò che nol è plui cun noaltris la sô produzion leterarie no coli in dismintie e che si cjati la maniere par rindi onôr a chest grant inteletuâl.
La tierce robe che o vuei dî e je propit leade ae valorizazion di chest om, predi e leterât. No comenti il fat che a son stadis lis universitât di Innsbruck e Salisburc a candidâlu dôs voltis pal premi Nobel tai agns Otante, candidature rivade de Austrie e no de Italie. Mi limiti a ricuardâ un fat plui resint: cuant che o ai let de propueste di intitulâ a pre Meni la biblioteche comunâl di Maian mi à cjapât une emozion fuartonone. E le ai condividude a colp, propit pes motivazions che si diseve prime. Un inteletuâl che al à regalât al Friûl tant, al è just che al sedi ricuardât cu la intitulazion di un puest dulà che vuê il savê nol è dome lassât tes scansiis dai libris: vuê la biblioteche, massime intun paîs come che a son i nestris, e je deventade il lûc dal studi, ma ancje dal cjatâsi, dal confrontâsi, dal fâ comunitât. Insome, un lûc vîf e no podìn no complimentâsi par cheste sielte.
O sieri cuntun ricuart personâl stant che jessint cressût a Maian ancje jo o ai vude la fortune di cognossi di persone pre Meni. La nestre cognossince e je nassude midiant de Pro Majano che e publiche la riviste Majano Nuova e e je lade indevant cul timp ancje cuant che dopo o soi jentrât in Aministrazion comunâl. La ultime volte che si sin viodûts al è stât in ocasion de ultime edizion dal Premi Merit Furlan. Lui al jere president de Jurie e dal 2016 chest Premi al è stât assegnât al nestri za president pre Roman Michelot.
Ma di là di chescj moments uficiâi dulà che pre Meni al jere simpri a disposizion par un confront mai banâl, lu ricuardi par un consei che mi à dât. Cuant che dal 2006 o ai scomençât la mê ativitât di gjornalist, o soi stât contatât di pre Antoni Beline, altri grant inteletuâl furlan che chest an a son dîs agns che al è mancjât. Mi proponeve di cjatâsi par scomençâ a scrivi su La Patrie dal Friûl. La clamade di pre Antoni mi veve metût sogjezion e o ai domandât proprit a pre Meni un consei. Cence nissun dubi mi à conseât di cjapâ cheste strade che mi puartât a cognossi ancje il grup di Glesie Furlane, une esperience che mi à fat cressi une vore come cristian e come furlan. Par chest e tant altri, come che al varès di fâ dut il Friûl, o dîs GRAZIE PRE MENI.


text:
L’om al à imparât a contâ prin di inventâ lis lenghis stant che i numars i covetavin sei par definî i ogjets che il spazi, ma ancje il timp.
In ogni culture il sistema di cont al è diferent: o vin il sisteme cuinari, basât sul numar 5, che al è il numar dai dêts de man, o il sisteme decimâl, cun fonde il numar 10, che al ten cont di dutis dôs lis mans, che a nô nus somee il plui naturâl.
Ma par altris culturis i pararès stupit no tignî cont ancje dai dêts dai pîts!
In puescj lontans a esistin sistemis une vore diferents di chescj, dulà che i nons dai numars a deventin une vore curiôs.
Par scuvierziju si pues lâ a viodi ae direzion www.languagesandnumbers.com.
Un esempli di cjase nestre: vêso mai fât câs che par talian il numar 2 al è dome masculin e par furlan nus ven une vore facil doprâlu par masculin e par femenin? Doi oms – dôs feminis / Doi paîs – dôs citâts …
I slovens po, i dan cussì tante impuartance al 2, che no lu considerin ni singolâr ni plurâl: in sloven e je dute une declinazion particolâr pai subiets che a son une cubie, si clame duâl e in dì di vuê lu dopre in maniere limitade l’arabic, in antic lu veve il grêc e il sanscrit. ■
Michele Calligaris
L’EDITORIÂL / Elezions: cui che le conte e cui che nol conteWalter Tomada
Lis elezions a son simpri plui dongje, ma il Parlament di Rome nol è mai stât cussì lontan dal Friûl. I furlans a laran a votâ ai 25 di Setembar pes elezions talianis, ma la impression vere par cui che al à a cûr i interès de nestre tiere e je che noaltris in cheste […] lei di plui +
(L)Int Autonomiste / Un popul cence plui vôs in cjapitulDree Valcic
✽✽ Nol è par fâmi i fats di chei altris, ancje se o sai benon che ae fin in ogni câs i efiets a saran deleteris ancje pai furlans, ma o crôt di interpretâ un sintiment slargjât e un dubi gjenerâl, domandantmi parcè che a àn fat colâ Draghi. No si trate, che al sedi clâr, […] lei di plui +
Feminis furlanis fuartis / Il percors internazionâl di ricercje di Michela Lupieri, curadore di events e mostris di artservizis di Erika Adami
E à progjetât “Ephemera”, il prin festival di culture imateriâl in Italie, che al va indevant in Setembar “Libars di scugnî lâ” al diseve il poete cjargnel Leo Zanier, e Michela Lupieri si ricognòs ta chês peraulis. «La mê vite e je simpri stade un lâ, tornâ e lâ di gnûf: di cuant che o […] lei di plui +
Furlans fûr dal ordenari / La storie di Piltrude, e di cemût che fasè cambiâ vite ai siei fîs Erfòn, Marc e AntoDiego Navarria
Cussì e fo implantade la Badie di Siest, une des plui innomenadis di chenti Cividât, 1380. Cul peçot imbombît di cere, Marie, zovine novizie tal munistîr di Sante Marie di Val, e free a fuart il marmul sculpît. Al è dut plen di ornaments fats di voluts di plantis, di motîfs vegjetâi e gjeometrics. E […] lei di plui +
Int di Cjargne / Alessandra Primus Referente de Cjargne dai scampanotadôrs furlansMarta Vezzi
Di cuant che e jere frute, Alessandra Primus e à vût simpri la passion pes cjampanis. “Finîti di servî messe, mi gjavavi daurman i vistîts di zagut e o levi sù di corse sul cjampanili. O disubidivi pre Attilio parcè che in chê volte il cjampanili nol jere a norme e al tocjave metii man […] lei di plui +
L’EDITORIÂL / LA PATRIE DAL FRIÛL AL SALON DAL LIBRI DI TURINWalter Tomada
Dai 19 ai 23 di Mai no steit a cirînus, noaltris de “Patrie”: no sarin in Friûl, ma inaltrò.◆ No, no lìn in esili. Pal moment, jessi “furlans che no si rindin” nol è ancjemò une colpe. Salacor lu deventarà, ma pal moment o podin jessi “libars di sielzi” di lâ in “mission”. Une mission […] lei di plui +


text:
Un sistema di collaborazioni e adesioni ad ampio raggio
La rete dei collaboratori del Progetto LeggiAMO 0-18 è molto grande, cresce continuamente nel tempo ed è distribuita sull’intero territorio regionale.
Per questo motivo questa lista è in continuo aggiornamento e ci scusiamo se al momento abbiamo dimenticato qualcuno. Aiutaci a rimediare!
Sei una realtà che collabora con il progetto LeggiAMO 0-18 ma non ti trovi in questo elenco? Vuoi far parte della rete LeggiAMO 0-18?
Compila il form e saremo lieti di inserirti nella nostra grande famiglia e inviarti l’adesivo “Qui LeggiAMO” da esporre nella tua sede!
Vuoi segnalare la tua adesione a “LeggiAMO 0-18” ed essere inserito nell’elenco?
Sistemi Bibliotecari e biblioteche
- Sistema Bibliotecario INBIBLIO (caposfila San Giorgio di Nogaro)
- Sistema Bibliotecario BiblioGO! (capofila Consorzio Culturale del Monfalconese)
- Sistema Bibliotecario del Friuli (capofila Udine)
- Sistema Bibliotecario Medio Friuli (capofila Codroipo)
- Se.Bi.Co. – Servizio Bibliotecario Convenzionato dello Spilimberghese (capofila Spilimbergo)
- Sistema bibliotecario delle Valli e delle Dolomiti Friulane (capofila Maniago)
- Sistema bibliotecario Tagliamento Sile ex Pianura Pordenonese (capofila Casarsa della Delizia)
- Sistema Bibliotecario della Carnia 2.0 (capofila Tolmezzo)
- Sistema Bibliotecario del Gemonese, Canal del Ferro e Val Canale (capofila Gemona del Friuli)
- Sistema bibliotecario del Cividalese (capofila Cividale del Friuli)
- Sistema Bibliotecario Giuliano (che fa capo alla “Attilio Hortis” di Trieste)
di cui fanno parte le Biblioteche Diffuse
E le biblioteche di:
Scuole del Friuli Venezia Giulia
PROVINCIA DI GORIZIA
Istituto Comprensivo “Giovanni Pascoli” di Cormons; Istituto Comprensivo “Celso Macor” di Romans d’Isonzo; Istituto Comprensivo “Francesco Uldarico Della Torre” di Gradisca d’isonzo; Istituto Comprensivo “Ezio Giacich” di Monfalcone; Istituto Comprensivo “Giovanni Randaccio” di Monfalcone; Istituto Comprensivo “Leonardo Da Vinci” di Ronchi dei Legionari; Istituto Comprensivo “Livio Verni” di Fogliano Redipuglia; Istituto Comprensivo “Dante Alighieri” di Staranzano; Istituto Comprensivo “Dante Alighieri” di San Canzian d’isonzo; Istituto Comprensivo “Marco Polo” di Grado.
PROVINCIA DI PORDENONE
Istituto Comprensivo di Aviano; Istituto Comprensivo “Ippolito Nievo” di Cordovado; Istituto Comprensivo di Fontanafredda; Istituto Comprensivo “Padre David Maria Turoldo” di Montereale Valcellina; Istituto Comprensivo delle “Valli del Meduna-Cosa-Arzino”; Istituto Comprensivo “Cardinal Celso Costantini” di Pasiano di Pordenone; Istituto Comprensivo “Novella Cantarutti” di Azzano Decimo; Istituto Comprensivo “Andrea Zanzotto” di Caneva/Polcenigo; Istituto Comprensivo di Chions; Istituto Comprensivo di Fiume Veneto; Istituto Comprensivo di Zoppola; Istituto Comprensivo Meduna – Tagliamento di Valvasone-Arzene; Istituto Comprensivo di Casarsa della Delizia; Istituto Comprensivo “Jacopo” di Porcia; Istituto Comprensivo “Giovanni Cadelli” di Roveredi in Piano; Istituto Comprensivo “Federico da Prata” di Prata di Pordenone; Istituto Comprensivo di Brugnera; Istituto Comprensivo di Spilimbergo; Istituto Comprensivo “Alberto Manzi” di Cordenons; Istituto Comprensivo di Maniago; Istituto Comprensivo di San Vito al Tagliamento; Istituto Comprensivo di Sacile.
PROVINCIA DI TRIESTE
Istituto Comprensivo “Marco Polo” di Trieste; Istituto Comprensivo Via Commerciale di Trieste; Istituto Comprensivo Altipiano di Trieste; Istituto Comprensivo “Giancarlo Roli” di Trieste; Istituto Comprensivo “Dante Alighieri” di Trieste; Istituto Comprensivo “Antonio Bergamas” di Trieste; Istituto Comprensivo “Italo Svevo” di Trieste; Istituto Comprensivo Valmaura di Trieste; Istituto Comprensivo San Giovanni di Trieste; Istituto Comprensivo Divisione Julia di Trieste; Istituto Comprensivo Roiano Gretta di Trieste; Istituto Comprensivo Ai Campi Elisi di Trieste.
PROVINCIA DI UDINE
Istituto Comprensivo “Michele Gortani” di Comeglians; Istituto Comprensivo “Camillo Benso Conte Di Cavour” di Palazzolo Dello Stella; Istituto Comprensivo “Jacopo Linussio – Angelo Matiz” di Paluzza; Istituto Comprensivo “Dante Alighieri” di San Pietro al Natisone; Istituto Comprensivo Majano e Forgaria di Majano; Istituto Comprensivo “Giosuè Carducci” di Lignano Sabbiadoro; Istituto Comprensivo “Pagnacco – Martignacco” di Pagnacco; Istituto Comprensivo “Divisione Julia” di Fagagna; Istituto Comprensivo di Basiliano e Sedegliano; Istituto Comprensivo “Giovanni XXIII” di Tricesimo; Istituto Comprensivo Destra Torre di Aiello del Friuli; Istituto Comprensivo Cuore Dello Stella di Rivignano; Istituto Comprensivo Val Tagliamento di Ampezzo; Istituto Comprensivo “Antonio Coceani” di Pavia di Udine; Istituto Comprensivo di Faedis; Istituto Comprensivo di Buja; Istituto Comprensivo di Tavagnacco; Istituto Comprensivo di Tarcento; Istituto Comprensivo di Premariacco; Istituto Comprensivo di Gonars; Istituto Comprensivo di Palmanova; Istituto Comprensivo Bilingue Di San Pietro al Natisone; Istituto Comprensivo “Cecilia Deganutti” di Latisana; Istituto Comprensivo “Università Castrense” di San Giorgio Di Nogaro; Istituto Comprensivo Lestizza – Talmassons di Lestizza; Istituto Comprensivo Mortegliano – Castions Strada di Mortegliano; Istituto Comprensivo I di Udine; Istituto Comprensivo II di Udine; Istituto Comprensivo III di Udine; Istituto Comprensivo IV di Udine; Istituto Comprensivo V di Udine; Istituto Comprensivo VI di Udine; Istituto Comprensivo di Trasaghis; Istituto Comprensivo “Don Lorenzo Milani” di Aquileia; Istituto Comprensivo di Cervignano del Friuli; Istituto Comprensivo di Manzano; Istituto Comprensivo di Codroipo; Istituto Comprensivo di Cividale del Friuli; Istituto Comprensivo di San Daniele del Friuli; Istituto Comprensivo di Gemona del Friuli; Istituto Comprensivo di Tolmezzo; Istituto Comprensivo di Pozzuolo del Friuli; Istituto Comprensivo di Pasian di Prato; Istituto Omnicomprensivo di Tarvisio.
Presidi educativi e luoghi della cultura
Luoghi della cultura, presidi educativi, enti attivi sul territorio del Friuli Venezia Giulia, fanno parte anch’essi dell’ampia rete che partecipa attivamente alle azioni di “LeggiAMO 0-18”.
- Sistema regionale delle mediateche del Friuli Venezia Giulia
- Mediateca.GO ‘Ugo Casiraghi’ mediateca provinciale di Gorizia
- Mediateca La Cappella Underground di Trieste
- Mediateca di Cinemazero a Pordenone
- Mediateca “Mario Quargnolo” del Visionario di Udine
- Museo Archeologico Nazionale di Aquileia
- Museo Archeologico Nazionale di Cividale del Friuli
- CSS Teatro stabile di innovazione del Friuli Venezia Giulia
- Ente Regionale Teatrale del Friuli Venezia Giulia – Rassegna Piccolipalchi
- Volontari Nati per Leggere Friuli Venezia Giulia
- Associazione Leggere per Vivere di Trieste
- Associazione Les Vilanes di Fagagna
- Amici della biblioteca di Gemona
- Gruppo lettori volontari della pediatria di San Daniele del Friuli
- Gruppo Lettori in Cantiere di Monfalcone
- Club Ti Leggo Una Storia di Cervignano del Friuli


text:
Dree Venier
Dree Venier (Tumieç, ai 15 di Jugn dal 1967) al è un ilustradôr, animadôr, gjornalist professionist furlan.
Tal cjamp de animazion al à lavorât cu la Mediaset, fasint animazions par programs e siglis televisivis. La plui famose e je chê di Paperissima.
Sicu vignetist al cure ogni setemane su La Vita Cattolica la rubriche «Si fâs par mût di dî» e al è stât vignetist de "L'Avvenire" dal 1997 al 1999.
Tal cjamp grafic al à realizât il progjet de riviste pai fruts in marilenghe "Alc&Cè", che ven fûr come suplement de "La Vita Cattolica", il progjet grafic dal mensîl bilengâl «Int» pal Istitût Ladin Furlan (tal 2001) e la gnove version dal cuindisinâl talian sloven «Dom» (tal 2006).
Tantis lis sôs produzions e ideazions di personaçs cui fumuts che si esprimin par furlan, come Capitan Cjargne (1996, ed. La patrie dal Friûl), la Acuile de Patrie (jessude sul setemanâl «La Vita Cattolica» tal 1998 e daspò doprade de Universitât di Udin pai siei manifescj) e i Gnognosaurs, che a son publicâts su la riviste Alc&Cè. Al è tra i fondadôrs de fanzine a fumuts in marilenghe "Pipins". Tal 1996 al à curât la realizazion di sîs libruts di formât 'milfrancs' dal non "Fregul", che a tratin i diviers aspiets de culture e storie furlane. Dal 1999 al è a vore a Milan lì de "RCS - Rizzoli/Corsera" tant che infografic pal "Corriere della Sera" e la "Gazzetta dello Sport".
Tal Zenâr 2004 al vierç «ILfurlanist», il prin blog su internet scrit dal dut in marilenghe che al sierarà tal 2008 .
Simpri tal 2004 al realize insiemit al grup musicâl dai Beât Lès "Tratôr Zâl", une ironiche version di «Yellow Submarine» dai Beatles; cheste opare multimediâl e je componude di un libri ilustrât, cun dentri ancje un CD cun 15 gnovis cjançons e un video a pipins animâts.
Dal Setembar dal 2006 al jentre inte redazion dal gjornâl La patrie dal Friûl, e daspò de muart dal diretôr, pre Toni Beline, al ven nomenât diretôr. Cul prin numar dal 2010 al lasse la direzion a Dree Valcic.
Il prin di dicembar 2009 al jes il prin libri-racuelte des strichis dai Gnognosaurs. Ai 16 di Novembar 2010 al ven fûr in librerie «I Gnognosaurs2», il segont libri des storiis dai Gnognosaurs.
Ae fin di Novembar 2011 al ven fûr il tierç libri dai Gnognosaurs, «Gnognowood». Ai prins dal 2012 e ven editade la traduzion dal prn libri in lenghe sarde, cul titul di «Is Gnognosaurs» (trad. Ivo Murgia), e ae fin dal an al ven fûr l'albo di colorâ «Colore Gnognowood».
Leams esternis[cambie | modifiche il codiç]
- (furlan) ILFurlanist
- (furlan) il blog dai Gnognosaurs


text:
Formazion: Lis basis
Come dirigjent de scuadre tu decidis cemût che la scuadre e à di zuiâ e la formazion di doprâ. prime di ogni partide tu âs di cjapâ lis tôs decisions - i ordins pe partide - doprant la schede che si cjate te liste de partidis. i ordins a àn di sedi dâts almancul 20 minûts prime che la partide e scomencedi, ma visiti che l'orloi dal arbitri al podarès segnâ une ore diferente dal to, duncje cîr di evitâ di fâ la formazion al ultin minût.
Tu puedis ancje sielzi une "formazion standard" (tal racomandin come precauzion). Chest al vûl dîsi che Hattrick al cjaparâ cheste formazion pe partidis futuris ma tu puedis simpri modificâ i ordins a seconde de circostancis.
Formazion di partence e sostituzions
Par ogni partide tu sielzis i undis di partence, i sostitûts, il tiradôr di tîrs plaçâts e il cjapitani. Tal modul dai ordins tu strissinis i zuiadôrs te posizion che tu vuelis.
Se un dai tiei zuiadôrs si infortune, il sostitût par chê posizion al jentre in zûc. Se par une pozion no tu âs nissun sostitût, o se ancje il sostitût si infortune, al vignarà sielt un altri sostitût in automatic.
Se no tu âs un sostitût tu continuis a zuiâ cun 10 zuiadôrs. Se no tu pedis fâ altris sostituzions e il portîr si infortune (o se no tu âs metût nissun in puarte), un zuiadôr di moviment si sposte in chê posizion.
Tu puedis ancje programâ sostituzions condizionâls. Viôt il cjapitul de sostituzions par plui informazions.
Partidis vintis a taulin
Visiti che tu âs di scomençâ la partide dal campionât o de cope cun al mancul 9 zuiadôrs par evitâ di pierdi su la cjarte, e par no pierdi completementri l'alenament de specifiche partide.
Se no tu rivis a meti adun almancul 9 zuiadôrs ta une partide no competitive o des zovanîls, alore i fantats dal puest a cjaparan il puest de tô scuadre. A diference des partidis competitivis, chest nol varà un impat negatîf sul alenament dai zuiadôrs che e àn zuiât tal campionât in chê setemane.
Sielzi la formazion
Tu puedis zuiâ cun cualsisei formazion che si pues creâ te interface; la pagjine dai alenaments e à la liste complete des formazions.
Ten di ments che cuant che plui zuiadôrs a ocupin une posizion centrâl (difensôr centrâl, centricjampist o atacant), no contribuissin al 100% aes valutazions de scuadre. Cheste pierdite di contribût e je plui grande se i zuiadôrs a son trê impen di doi. La logjiche daûr chest e je che cuant che plui zuiadôrs a zuin te stesse aree, a fasin afidament un su l'altri e no doprin al massim lis lôr capacitâts.
In curt, un zuiadôr intune posizion centrâl al contribuìs al 100%. Doprâ doi zuiadôrs al vûl disi pierdi un pôc di contribût (par ducj e doi i zuiadôrs), e doprâ trê zuiadôrs al vûl disi che si piert ancjemò plui contribût (di bande di ducj e trê). Cheste pierdite e influìs su dutis lis abilitâts dai zuiadôrs.
La cuantitât de pierdite di contribût e je plui grande pai centricjampiscj che no pai atacants, e plui grande pai atacants che no pai difensôrs. Plui precisementri, la pierdite pai centricjampiscj centrâi e je cirche il dopli di chê dai difensôrs, pai atacants e je su par ju a mieze strade di chescj doi.
Tatichis e ande de scuadre
Tal modul pe formazion tu puedis viodi ancje lis tatichis (se ind è) e la ande de scuadre pe partide in cuestion. I tips di tatiche a son descrits tal cjapitul Partide: Tatichis e la ande de scuadre e je spiegade tal cjapitul de psicologjie.
Marcjadure a om
Cun la marcjadure a om tu dâs istruzions a un to zuiadôr di seguî e neutralizâ un zuiadôr clâf de scuadre aversarie. La marcjadure a om no je cence risi, doprile cun cautele - ma cun zuiadôr just e tal moment just, e pues sedi une maniere eficiente par cambiâ la sorte de partide.
Il principi al è che tu dâs istruzions a un dai tiei zuiadôrs di seguî come une ombre e ostacolâ un zuiadôrs specific de scuadre aversarie. Se il zuiadôr aversari al è in cjamp, chest ordin al partis daspò 5 minûts e il to zuiadôr al judarà tant di mancul dal solit tes valutazions de tô scuadre. Tal specific, il to zuiadôr al judarù il 50% di mancul se l'aversari al è dongje e 65% di mancul se l'aversari al è plui lontan. Il vantaç par te al è che, se la marcadure e je ben fate, ancje il contribût dal zuiadôr aversari al diminuirà. Chest al dipent di trop brao che al è il to zuiadôr a marcjâ. Il truc al è capî in cualis situazions la marcjadure e pues judâ e ta cualis no.
Un zuiadôr che al à vût istruzion di marcjâ a om nol pues vê altris istruzions: chest al vûl dîsi che dâ ordin di marcjâ a om al scancele cualsisedi altri ordin za dât sul là ofensîf, difensîf, viers la fasse e viers il mieç.
Tu puedis dâ dome un ordin di marcjadure a om par partide a un cualsisedi dai tiei difensôrs, tiercins o centricjampiscj centrâi, cuintri un atacant, une ale o un centricjampist centrâl de scuadre aversarie. Se il zuiadôr bersai nol zuie o se al zuie intune posizion no marcjabile, l'ordin al vâ a vueit, ma il tô zuiadôr al varà in ogni câs une penalitât dal 10% dal so contribût. Dut câs, un ordin di marcjadure che nol partìs subite al podarès partî plui indevant te partide, se il bersai al vês di jentrâ in cjamp o cjatasi intune posizion marcjabile.
Tant che l'ordin di marcjadure a om al è in vore, un zuiadôr nol judarà cun lis sôs abilitâts te tatichis di scuadre (come Pressing o cuintripît). Invezit al judarà cun la sôs abilitâts se l'ordin di marcjadure a om nol è atîf, ma dome dopo che la penalitât dal 10% menzonade disore e je cjapade in considerazion.
La abilitât difese e je la plui impuartante pal to marcjadôr a om. E ven confrontate cun la abilitât plui alte dal zuiadôr aversari sielt. Il confront al decît trop aslte che sarà la penalitât pal zuiadôr marcjât. I zuiadôrs Potents a cjapin un bonus alt (10%) ae lôr abilitât in difese pal calcul de marcjadure a om, e zuiadôrs cence specialitât un bonus plui bas (5%). Pai zuiadôrs bersai de marcjadure, la specialitât tecnic e darà une penalitât (-8%) ae abilitât plui alte pal calcul de marcjadure, invezit i zuiadôrs imprevedibii e cjapin un bonus (+8%). La forme, resistence, mistîr, la fedeltât, i zuiadôrs de zovanîls e la salût a son impuartants sie pal marcjadôr che pal zuiadôr bersai. Ten di ments che ducj chescj bonus e malus pe specialitât e vegnin doprâts dome pe marcjadure a om e no àn efiets pe valutazions.
Ogni penalitât pal zuiadôr che al marcje e influîs su lis sôs abilitâts, a part Paradis e Tîrs plaçâts. Lis penalitâts pal zuiadôr bersai de marcjadure a lassin fûr Difese.
Ordins individuâi
Tu puedis dâ ordins individuâi a ducj i zuiadôrs in cjamp. Par esempli tu puedis ordenâ a un centricjampist centrâl di zuiâ "difensîf".
Chest al vûl dîsi che al è ancjemò un centricjampist centrâl, ma si concentrarà plui dal normâl te fase difensive, e mancul tal atac. A son cuatri tips di ordins individuâi, viôt cheste (link)tabele(/link) par plui detais su dutis lis posizions. Cun di plui, tu puedis dîsi a un zuiadôr di marcjâ a om il zuiadôr plui brao te scuadre aversarie. Plui informazions te sezion dedicate ae Marcjadure a Om.


text:
Michail Bulgakov, scritôr rus nassût a Kiev tal 1891, al veve studiât par fâ il miedi, ma il destin al à volût che tal 1919 al scrivès la sô prime conte e di li… La sô opare leterarie e je stade censurade de politiche, e dome in gracie di une letare di critiche al URSS, tal 1930, e di une telefonade cun Stalin, al passà de disperazion a podê lavorâ e vivi, ma no publicâ. Il Mestri e Margarite, il so cjâf di opare scrit dal 1928 al 1940, an de sô muart, al fo publicât par intîr di Einaudi dome tal 1967. Il romanç al à come protagonist principâl un diaul une vore moderni, impegnât a puartâ a Mosche une schirie di situazions che a van dal grotesc al fantastic, dal magjic al terôr. La opare, sfodrade di personaçs incredibii e inserts naratîfs une vore preseabii, e je scrite intune lenghe che no pâr vê ni etât, ni difiets. ❚
L’EDITORIÂL / Elezions: cui che le conte e cui che nol conteWalter Tomada
Lis elezions a son simpri plui dongje, ma il Parlament di Rome nol è mai stât cussì lontan dal Friûl. I furlans a laran a votâ ai 25 di Setembar pes elezions talianis, ma la impression vere par cui che al à a cûr i interès de nestre tiere e je che noaltris in cheste […] lei di plui +
(L)Int Autonomiste / Un popul cence plui vôs in cjapitulDree Valcic
✽✽ Nol è par fâmi i fats di chei altris, ancje se o sai benon che ae fin in ogni câs i efiets a saran deleteris ancje pai furlans, ma o crôt di interpretâ un sintiment slargjât e un dubi gjenerâl, domandantmi parcè che a àn fat colâ Draghi. No si trate, che al sedi clâr, […] lei di plui +
Feminis furlanis fuartis / Il percors internazionâl di ricercje di Michela Lupieri, curadore di events e mostris di artservizis di Erika Adami
E à progjetât “Ephemera”, il prin festival di culture imateriâl in Italie, che al va indevant in Setembar “Libars di scugnî lâ” al diseve il poete cjargnel Leo Zanier, e Michela Lupieri si ricognòs ta chês peraulis. «La mê vite e je simpri stade un lâ, tornâ e lâ di gnûf: di cuant che o […] lei di plui +
Furlans fûr dal ordenari / La storie di Piltrude, e di cemût che fasè cambiâ vite ai siei fîs Erfòn, Marc e AntoDiego Navarria
Cussì e fo implantade la Badie di Siest, une des plui innomenadis di chenti Cividât, 1380. Cul peçot imbombît di cere, Marie, zovine novizie tal munistîr di Sante Marie di Val, e free a fuart il marmul sculpît. Al è dut plen di ornaments fats di voluts di plantis, di motîfs vegjetâi e gjeometrics. E […] lei di plui +
Int di Cjargne / Alessandra Primus Referente de Cjargne dai scampanotadôrs furlansMarta Vezzi
Di cuant che e jere frute, Alessandra Primus e à vût simpri la passion pes cjampanis. “Finîti di servî messe, mi gjavavi daurman i vistîts di zagut e o levi sù di corse sul cjampanili. O disubidivi pre Attilio parcè che in chê volte il cjampanili nol jere a norme e al tocjave metii man […] lei di plui +
L’EDITORIÂL / LA PATRIE DAL FRIÛL AL SALON DAL LIBRI DI TURINWalter Tomada
Dai 19 ai 23 di Mai no steit a cirînus, noaltris de “Patrie”: no sarin in Friûl, ma inaltrò.◆ No, no lìn in esili. Pal moment, jessi “furlans che no si rindin” nol è ancjemò une colpe. Salacor lu deventarà, ma pal moment o podin jessi “libars di sielzi” di lâ in “mission”. Une mission […] lei di plui +


text:
Une vitorie ugnule magari e pues jessi casuâl, ma vinci dôs voltis il Premi San Simon al è pardabon une consacrazion. Par chest, si pues dî che la edizion numar 38 e à regalât ai furlans un gnûf mestri de narative in marilenghe, Raffaele Serafini che al à vinçût cu la racuelte di contis intitulade Contis sot spirt. Za vincidôr doi agns fa cun Soreli jevât a mont, l'”ostîr” di Contecurte (il blog li che si publichin contis curtis par furlan e che lui al è il responsabil, ma stant che il blog al ven clamât “ostarie leterarie” lui si fâs clamâ “ostîr”, ndr) al à fat dopli il sucès dal 2015. E se o zontìn ancje che tal 2014 lis sôs Contis di famee a vevin meretade la segnalazion, o podìn sclarî cetant che chest zovin autôr al stedi deventant un pont di riferiment pe nestre leterature. In cheste opare, al pee il destin di 10 personaçs dismenteâts de storie dal Friûl a bocons di poesiis di Federico Tavan. E dut intun dissen armonic.
La novitât plui interessante di cheste edizion e je dut câs la sezion pes produzions audiovisivis. Achì la vitorie e je lade a Elia Adami di Ravasclêt, pal curtmetraç La fontane da Crosere, che al à interpretât cun grande atenzion ae fotografie e ae tension narative il teme dal “Quadruvium” che al da il non a Codroip. La jurie, formade di Marco D’Agostini, Dorino Minigutti e Fabian Ros, no à vût dubis tal assegnâi il San Simon version video. A Udin, inte suaze dal festival Suns Europe, il Prin di Dicembar il video si podarà viodi intun event là che a vignaran presentadis dutis dôs lis oparis vincidoris dal San Simon.
Tornant ae sezion narative, Contecurte e à vude dople sodisfazion: il plui innomenât concors leterari in lenghe furlane al à selezionât di fat jenfri i finaliscj ancje il “famei” de ostarie leterarie, Checo Tam. La sô racuelte Disvuedant il scansel e à lassade une olme inte jurie (formade di Carlo Tolazzi, Walter Tomada e Daniela De Prato), in gracie de atmosfere gotiche e fantastiche des contis che e met dongje. In finâl a son rivadis ancje dôs feminis, e chest forsit al è un altri record. Une e je Sara Del Sal, autore di La clâf di K, une racuelte che e ambiente lis sôs storiis intal mont de musiche classiche e de opare, dulà che K al è cence dubi il codiç (la clâf) di catalogazion di ducj i lavôrs di Mozart; la seconde e je Maria Moreale, cu lis contis Al cres un tei in cheste val. Jê e à vude une menzon speciâl propit pe conte che e da il titul a dute la racuelte. Une storie ambientade intun manicomi e cuntune grande profonditât di introspezion, buine di striâ la jurie.
(LPdF)
L’EDITORIÂL / Elezions: cui che le conte e cui che nol conteWalter Tomada
Lis elezions a son simpri plui dongje, ma il Parlament di Rome nol è mai stât cussì lontan dal Friûl. I furlans a laran a votâ ai 25 di Setembar pes elezions talianis, ma la impression vere par cui che al à a cûr i interès de nestre tiere e je che noaltris in cheste […] lei di plui +
(L)Int Autonomiste / Un popul cence plui vôs in cjapitulDree Valcic
✽✽ Nol è par fâmi i fats di chei altris, ancje se o sai benon che ae fin in ogni câs i efiets a saran deleteris ancje pai furlans, ma o crôt di interpretâ un sintiment slargjât e un dubi gjenerâl, domandantmi parcè che a àn fat colâ Draghi. No si trate, che al sedi clâr, […] lei di plui +
Feminis furlanis fuartis / Il percors internazionâl di ricercje di Michela Lupieri, curadore di events e mostris di artservizis di Erika Adami
E à progjetât “Ephemera”, il prin festival di culture imateriâl in Italie, che al va indevant in Setembar “Libars di scugnî lâ” al diseve il poete cjargnel Leo Zanier, e Michela Lupieri si ricognòs ta chês peraulis. «La mê vite e je simpri stade un lâ, tornâ e lâ di gnûf: di cuant che o […] lei di plui +
Furlans fûr dal ordenari / La storie di Piltrude, e di cemût che fasè cambiâ vite ai siei fîs Erfòn, Marc e AntoDiego Navarria
Cussì e fo implantade la Badie di Siest, une des plui innomenadis di chenti Cividât, 1380. Cul peçot imbombît di cere, Marie, zovine novizie tal munistîr di Sante Marie di Val, e free a fuart il marmul sculpît. Al è dut plen di ornaments fats di voluts di plantis, di motîfs vegjetâi e gjeometrics. E […] lei di plui +
Int di Cjargne / Alessandra Primus Referente de Cjargne dai scampanotadôrs furlansMarta Vezzi
Di cuant che e jere frute, Alessandra Primus e à vût simpri la passion pes cjampanis. “Finîti di servî messe, mi gjavavi daurman i vistîts di zagut e o levi sù di corse sul cjampanili. O disubidivi pre Attilio parcè che in chê volte il cjampanili nol jere a norme e al tocjave metii man […] lei di plui +
L’EDITORIÂL / LA PATRIE DAL FRIÛL AL SALON DAL LIBRI DI TURINWalter Tomada
Dai 19 ai 23 di Mai no steit a cirînus, noaltris de “Patrie”: no sarin in Friûl, ma inaltrò.◆ No, no lìn in esili. Pal moment, jessi “furlans che no si rindin” nol è ancjemò une colpe. Salacor lu deventarà, ma pal moment o podin jessi “libars di sielzi” di lâ in “mission”. Une mission […] lei di plui +


text:
“Chi al è Rodi, chi salte”, al diseve – intune flabe di Esopo – un dai scoltadôrs, replicant al atlete balonîr che si svantave di vê fat un salt fenomenâl intant che al jere a Rodi e invidantlu cussì a dimostrâ, dal moment, la veretât des sôs peraulis.
Parcè che cheste flabute forsit al sarès ben ricuardâle a chei che, in chescj ultins mês, a son daûr a ripeti fin al sfiniment che ancje il Friûl – parafrasant il cine dai fradis Coen – nol è un Paîs par zovins. E ducj – in maniere dal dut trasversâl a ogni orientament politic – a son li a sotlineâ a ogni pît alçât cemût che la vere emergjence e sedi il lavôr e soredut chel dai zovins, stant che aromai in Italie il tas di disocupazion par cheste “categorie” al lenç il 40%, e di cemût che si vedi di dâur spazi e fiducie ai zovins. Peraulis che a sunin vueidis e ipocritis ae prove dai fats. Altri che Rodi.
La ispirazion par cheste riflession e nas de sparizion di Vinicio Turello, un dai grancj esponents de Dc regjonâl; om coerent, che al à profondût un impegn lodevul pal Friûl e pal disvilup de Regjon. Vinicio Turello al è muart a 83 agns e za di timp al jere malât, di une malatie che – inte miôr des circostancis – no i consintive di jessi operatîf a plen. E pûr al conservave la presidence dal Cism, il Centri internazionâl di Siencis mecanichis che al jere stât fondadôr intal 1968 e al jere stât cooptât intal Orghin di indreçament de Fondazion Crup. E restant a chestis dôs realtât – Cism e Fondazion Crup – si viôt dal moment cemût che inte Aministrazion dal un e intal Orghin di indreçament di chê altre al comparissi il non di Nevio Lodovico Puntin, che al è stât sindic di Aquilee tacant dai agns Setante e che, tra chês altris cjariis che ancjemò al cuvierç, al è ancje segretari de Aiccre in sen ae Anci (Associazion dai comuns talians) regjonâl… E ce dî des notiziis resintis di croniche su la riconferme, par almancul un altri an, di Giorgio Santuz (ex ministri dai Traspuarts, cognossût ancje par “Malpensa 2000”), classe 1936, al vertiç di Fvg Strade, controlade de Regjon? Pôc plui zovin (classe 1940, 73 agns ai prossims 30 di Novembar) al è Emilio Terpin, president di Autovie Venete, la “cassefuart” de Regjon (pe licuiditât che e incasse), cumò sot cul cjapitul complès de realizazion de Tierce corsie e dal reperiment des risorsis necessariis.
E mancul mâl che Luigi de Puppi de Puppi (al è chest il cognon coret), boconian e onorât de prime lauree honoris cause in Siencis bancjariis de Universitât di Udin, citât là che al è nassût ai 8 di Març dal 1942, al à licuidât daurman lis vôs che lu volevin candidât ae sucession di Adriano Luci ae presidence di Confindustrie Udin ricuardant di jessi “incompatibil”, stant che za president de sezion Metalmecaniche dal sodalizi di Palaç Torriani…
In dut chest al ven cuasi di fâ bocje di ridi sul acaniment che al acompagne Lorenzo Pelizzo, 74 agns, che di timp – cun campagnis rivadis intai ultins agns ancje sui medie nazionâi – si domandin lis dimissions de presidence de Bancje popolâr di Cividât, li che al è stât elet ai 17 di Mai dal 1971 e che cumò al è al centri di une inchieste judiziarie. Simpri par restâ aes nominis resintis, il Comun di Udin de zonte “Honsell 2” al à designât Nando Milano, classe 1941, al vertiç di Udine Mercati, incarghe che i rive dopo une cariere che lu à viodût conseîr e assessôr comunâl, president dal Erdisu di Udin e conseîr di aministrazion dal Ateneu furlan (sucedint propit al sindic Furio Honsell che, stant aes vôs des solitis golis profondis, lu varès volût cumò ae presidence di Udine Mercati par disfantâ il pericul di cjatâsal tal grup di Palaç d’Aronco).
Fin chi une liste che e ten cont dome de croniche plui resinte. Ma, ancje cence une aprofondide inchieste gjornalistiche – e bastarès une semplice ricognizion superficiâl -, di câs cussì si int cjataressin tancj. Al merete alore forsit visâsi invezit – rara avis –, di Carli Appiotti (classe 1939) che, intal 2010, par motîfs personâi e di salût, dopo 33 agns di presidence de Casse di sparagn, al à lassât il testemoni a Giuseppe Morandini (classe 1959), che al veve prime vude la cjarie di vice president di Confindustrie nazionâl.
Insume, cemût che a insegnavin un timp: “la flabe e insegne che…” fevelâ dai zovins al fâs trendy (al è “in”), ma lis vielis logjichis a son dificilis di sgriâ. Une robe a son lis peraulis, altre i fats. E intant che cui che al ten lis jevis al fâs incete di erisim (chê che i disin “jerbe dai cjantants”, che e preserve la vôs), i zovins a spietin (e a sperin), o a emigrin. Al nas un dubi: che la fuide dai cerviei e sedi dute in direzion… Rodi? ❚
Linux
La ligrie no je dai zovins............
“Chi al è Rodi, chi salte”, al diseve – intune flabe di Esopo – un dai scoltadôrs, replicant al atlete balonîr che si svantave di vê fat un salt fenomenâl intant che al jere a Rodi e invidantlu cussì a dimostrâ, dal moment, la veretât des sôs peraulis.